Hodien ainguraketa | Consumer\nAgeriko hodiak horma, lurzoru eta sabaietan ainguratzen dira besarkagailu batzuen bidez; horman sartutako hodiak, berriz, zementuz eta igeltsuz finkatzen dira.\nHodiak hormetan, sabaietan edo zoruetan ainguratzeko edo finkatzeko, besarkagailuak edo lepokoak erabiltzen dira. Horiek, hodiari eusteaz gain, trazatutako norabidean gida bat balitz bezala eramanen dute. Besarkagailu horiek, oro har, bi erdiarku metaliko dituzte. Hodia PVCzkoa bada, plastikozko bridak erabil daitezke, hodien dilatazio lineala ahalbidetzen baitute. Lotura horiek mota guztietako hodietan erabil daitezke: kobrea, PVCa, malguak, ura presioan, ebakuazioa edo kanpoaldea, besteak beste. Horman sartutako hodiei dagokienez, igeltserotzako obra beraren bidez finkatzen dira.\nNola heldu hodiei begi-bistan\nHodiak zein trazaduratatik igaroko diren eta agerian geratuko direla ezartzen denean, kontuan hartu behar da hodi horizontal edo bertikalen zati bat estetikoagoa dela, zeihar edo makur bat baino.\nTutuaren ibilbidea trazatu ondoren, ainguratzeko behar diren besarkagailuak kalkulatzen dira. Horretarako, trazaduraren neurria eta hodien zabalera eta pisua jakin behar dira. Gainera, besarkagailu baten eta bestearen artean utzi beharreko distantzia zehaztu behar da.\nOndoren, lepoko bakoitza torlojuz lotu behar den tokia markatu, behar diren zuloak zulatu eta bakoitzean tako bat jarri.\nHodiak konektatu ondoren, besarkagailuak jarri besterik ez da egin behar. Hala, hodien beheko aldea ondo doitu behar da hodia, eta goikoa, berriz, torloju batzuekin finkatu behar da horman.\nHorman sartutako hodiak ainguratzea\nHormetan, zoruetan eta sabaian egindako kanalizazioetan sartu eta ezkutatzen diren hodiak igeltserotza-obra beraren bidez finkatzen dira, zementuaren eta eraikuntzaren igeltsuaren artean.\nHorman sartzen diren hodiak zementuaren eta eraikuntzaren igeltsuaren artean finkatzen dira.\nHodiak kokatuko diren kanalak ez du oso sakona izan behar; izan ere, matxuraren bat izanez gero edo instalazioa aldatuz gero, hodiaren kokapena konplexua izango litzateke. Erreferentzia bat izateko, nahikoa da kanalizazioak 10-15 zentimetroko sakonera eta 15-20 zentimetroko zabalera izatea.\nHodiak landatzen hasi aurretik, haiek instalatzeko behar diren estropada guztiak egin behar dira. Gainera, kanalizazio guztiak neurri zuzenak dituela egiaztatu behar da.\nZementuak eta igeltsuak eragin korrosiboa dute metaletan; beraz, hodia material horretakoa bada, babestu egin beharko da. Horretarako, nahikoa da plastikozko zinta batekin estaltzea landatu aurretik.


Laburpena ( 90. zk.), 2017ko maiatzaren 15a, astelehena\nAGINDUA, 2017ko maiatzaren 4koa, Hezkuntzako sailburuarena, EGAren Azterketa Batzorde Ofizialeko kide baten izendapena indarrik gabe uztea erabakitzen duena.\nIRAGARKIA, Erandioko (Bizkaia) CEIP Altzaga HLHIko haur hezkuntzako gelak handitzeko lanen obra-kontratuaren formalizazioa jakinarazten duena.\nIRAGARKIA, Segurtasun Sailaren menpeko zentroak gasolioz eta gasolinaz hornitzea helburutzat duen administrazio-kontratua formalizatu dela jakinarazteko dena (Espedientea: S-115/2016).\nIRAGARKIA, Osakidetza-Euskal osasun zerbitzua. Lizitazio-prozedura irekiari dagokiona, ondoko espedienteari buruzkoa: «Emergentzien mugikortasun-proiektuaren Hardware-a eta Software-a mantentzeko lanak kontratatzea».\nIRAGARKIA, Euskal Trenbide Sarearena, Arizeko geltokian nasa bakoitia eta sartzeko arrapala berritzeko lizitazioari publizitatea emateko dena.\nIRAGARKIA, 2017ko apirilaren 19koa, Arabako Laneko Ikuskaritzako buruarena, zeinaren bidez jakinarazten baita lan arloko arau-hausteengatik -arau-hauste aktan jasotakoak- zehapen-prozedura hasi izana eta/edo Gizarte Segurantzako kuotak likidatzeko proposamena.\nIRAGARKIA, Electronica4, S. Coop. Pequeña sozietatea desegin eta likidatzeari buruzkoa.


Angelu kantonamendua: aurten ere bost bikote izanen dira lehian | Euskal Herria | KAZETA\nAngelu kantonamendua: aurten ere bost bikote izanen dira lehian\nKolegioak eta ahalmen urritasuna departamenduaren bi konpetentzia nagusietarikoak dira. Angelu kantonamenduan bost bikote izanen dira heldu den ekainaren 20 eta 27ko hitzorduan. Bi gai horiek izan dituzte hizpide hautagaiek.\nEndarra kolegioan lanak egiten ari dira. © DR\nDuela sei urte bezala, Angeluko hiria soilik hartzen duen izen bereko kantonamenduan bost bikote aurkeztu dira heldu den ekainaren 20 eta 27an iraganen diren hauteskunde departamentaletara.\nNicole Darrasse eta Patrick Chasseriaud egungo kontseilari eta Angelun auzapezaren axuantak direnek berriz ordezkatuko dute zentro-eskuina. Colette Mouesca eta Xavier de Paredes izanen dituzte ordezko. Orain sei urte, bozen %56,84 eskuraturik bigarren itzulian gailendu zen zentro-eskuineko bikotea.\nGehiengo departamentaleko hautagaiak. © DR\nAlderdi sozialista bigarren izan zen Sandrine Dervillek eta Guy Mondorgek osatu bikotearekin. Aurten, EELV eta Generation.s alderdiekin batera egin aliantzaren ondotik, Florence Mazeres eta Jerome Pires ageri dira hautagai nagusi gisa. Amelie Knibiehly eta Laurent Jabin izanen dira ordezkoak.\nFlorence Mazeres eta Jerome Pires, sozialisten, ekologisten eta Generation.s-en aliantzako hautagaiak. © Guillaume FAUVEAU\nEH Baik Corinne Manso eta Antoine Lenguin aurkeztu ditu Angelu kantonamenduan, haien ondoan Eñaut Etchepareborde eta Mathilde Hary agetzen direlarik. Ezkerreko abertzaleek lehen itzulian bozen %7,86 lortu zuten, laugarren lekuan geldituz.\nCorinne Manso eta Antoine Lenguin EH Bairen hautagaiak. © Guillaume FAUVEAU\nFrantziar alderdi komunistak ezker departamentalarekin akordiorik lortu ez duenez, bere hautagaiak aurkeztu ditu. Jean-Jacques Doyhenart eta Mireille Fouqueau osatu bikotearekin batera, ordezko izanen dira Patrick Azcona eta Janine Dubois.\nAlderdi komunistak Angelu eta Baiona-1eko hautagaiak elkarrekin aurkezpenean. © Guillaume FAUVEAU\nEskuin muturrak Sylvain Argentin eta Sylvette Techene izanen ditu hautagai hauteskunde departamental hauetan.\n2013ko maiatzeko lege berriaren arabera, kantonamenduen mapa aldatu zuten eta ordutik Angelu kantonamenduak hiriaren hegoaldea hartzen du. Erdigunean kokatzen da Endarra kolegioa. Bertan berregituraketa lan garrantzitsuak ari dira egiten eta ikasturte honen hondarrean bukatu beharko lirateke. Pirinio Atlantikoetako gainerateko 48 kolegio publikoak bezala, Endarra ere departamenduaren konpetentzien pean dago. Itunpeko kolegio pribatuak ere sustengatzen ditu.\nPublikoen garapenerako, kontseilu departamentalak 120 milioi euroko inbertsioak aurreikusiak ditu 2017-2027 eperako. Funtzionamendu ikuspegitik, 2021 urterako 5,67 milioiko aurrekontua izanen da. Horren barnean, departamenduak «Eat Bio & Local, Labels and Terroirs» frantziar programaren aldeko apustua egiten du. 2019an departamenduak kudeatzen dituen 41 sukaldaritza zerbitzuk bat egin zuen eta aurten kantinetan banatu produktuei dagokienez, biologikoak %17 eta tokikoak %21 izan dira.\nGehiengo departamentalaren oposizioan diren gainerateko bikoteetako bakar batek ez du ikuspegi hori errefusatzen. Alta, EH Bairen bikoteak urrunago joan behar dela azpimarratu du Mediabasken. Helburua: otorduen gehiengoa biologikoa eta tokikoa izatea. «Santza dugu Euskal Herrian desmartxa honekin engaiatuak diren ekoizleak izateaz. Horrek ez du otorduen balioa garestituko», adierazi dute Corinne Mansok eta Antoine Lenguinek.\nBiologikoaren eta tokikoaren ildo beretik jotzen dute Florence Mazeres eta Jerome Pires Gauche64 taldeko hautagaiek. Gisa berean, astean janari begetarianoa orokortzea eta osasunerako hezkuntzaren garapena ere proposatzen dute. Beren aldetik, Jean-Jacques Doyhenart eta Mireille Fouqueau komunistek prezio sozialak gehiago diruztatzea galdegiten dute eta beharrezkoa balitz, baita urririk izatea ere.\nKolegioetako beste gai bat baliabide digitalei buruzkoa da. Gauche64 taldeko bikoteak kolegio guzietan tabletak hedatu nahi ditu eta PCFko hautagaiek seigarren kurtsotik goiti ordenagailu eramangarria proposatu dute. Azken honetarako, komunikazio zerbitzu publiko baten sortu beharko litzateke, denek internetera eta zuntzera arrazoizko prezioak izateko.\nAlta, ezkerreko abertzaleek kritika zorrotz bat egiten dute: «Hezkunde Nazionalak Microsoftekin hitzarmena egina du. Eskandalagarria da. Software libreak proposatu behar dira kolegioetan. Eta ikasleei gakoak eskaini praktika digitalari buruz. Gainera, askoz ere merkeagoa da», nabarmendu dute.\nDepartamenduak bere konpetentzien artean ahalmen urritasunarena ere badu. Ekintza sozialeko bere politikak 2019 urtean 405,71 milioi euroko aurrekontua bazuen, horietatik %22,16 ahalmen urritasuna duten pertsonei zuzendutakoa zen. Eta adin bakoitzerako, dagokion ekinbidea.\nEskolan haurrak laguntzen dituzten laguntzaileen egoeraz mintzatu dira Gauche64 taldeko kideak. «Ahalmen urritasuna duten haurrak laguntzeko lanbideari (AESH deiturikoa) gain balioa ematen diogu. Hastapeneko formakuntza hobearekin eta iraunkorrarekin. Departamenduak hori erraztu behar du. AESHak ahaztuak dira eskola inklusiboan, batzuetan pobreziaren azpiko egoerak daudelarik», deitoratu dute.\nEH Bairen hautagaiek diotenez, prestazioen eskaerak sarri konplikatuak eta zailak dira. «Departamenduak ahalmen urriko pertsonak lagundu behar ditu, beren tramiteak erraztuz. Giza baliabideez hornitu eta formakuntza bermatu behar du», mahai gaineratu dute.\nBeren aldetik, hautagai komunistak autonomiarako polo publiko baten sorreraz mintzatu dira. «Polo honek dauden beharrak aztertu, erantzunak bilatu eta pertsonek hautaturiko koadroaren baitan laguntza eskainiko luke. Hots, kolektiboa edo etxean, segurtasun sozialak %100 ordaindurik».


Mario Azurza, Egilea hemen ZUZEU\nThe Hobbit: The Battle of the Five Armies filmaren trailerra ikusgai Peter Jacksonen trilogiako azken filmak badu trailerra, labetik irten berria. Batzuk sekulako irrika dugu, Jacksonek hirukoa n...\nMunduko Kopa 2014 eta Game of Thrones (antzekotasunak)\nMunduko Kopa 2014 eta Game of Thrones (antzekotasunak) Asko izanen zarete Munduko Kopa-ri begira adi adi. Eta asko izanen zarete baita Game of Thrones telesaileko 5. denboraldiaren zain zaudetenak. B...\nSon Goku vs Superman > Supermanen 8. pelikula estreinatu berri dute gure zinemetan. 'Altzairuzko gizona' izena jarri diote, akaso, 'Superman 8' oso Rambo geratuko zelako. Edo ez zelako cool. Edo ba...\nTxorizoen izen eta abizenak Duela gutxi polemika izan genuen, New York Timesek ustez publikatutako izen batzuk tarteko. Ustez haien dirua Suitzan zuten aberatsen zerrenda bat zen, eta Josu Jon Imaz z...\nZer izango da gure Athleticaz? Bielsaren prentsaurreko "historiko" hartatik gaurdaino galerna da Athleticen. Kalitatezko jokalari gaztez beteriko taldearekin eta mundu mailako entrenatzaile eskar...\nAutopsiak jada frogatu du pelotazo batek larriki zauritu zuela Iñigo Cabacas. Baina zer gertatu zen Indautxun? Hona hemen bertatik bertara bizi izan zuten gazte batzuren testigantza, Telebilbaoko Bil...


oarson GAZTE1+EZ!: Mobilizazio masiboa Oreretan sententzia salatzeko!\nMobilizazio masiboa Oreretan sententzia salatzeko!\nELEAK mugimenduak, gazte auziperatuak atzean zituela, elkartasuna adierazi nahi izan die Oarsoaldeko gazteei.\nPrentsaurreko mahai-kideak, Agirre Lehendakari Plaza.\nELEAK mugimenduak deituriko mobilizazio masiboa arrakastatsua izan da, 2000 lagun inguru batu baitira, eguerdiko 12:30etan abiatu den manifestazioan. Oreretako Zumardi plazan hasi da eta, Agirre Lehendakari plazan amaitu da prentsaurrekoarekin, non Auzitegi Gorenak Oarsoaldeko gazteei ezarritako espetxe zigorra salatu den.\nAbenduaren 18an Auzitegi Gorenaren erabakia ezagutu zen: 6 urte eta 6 urte eta erdi bitarteko espetxe zigorra ezarri diete SEGIko kide izatea egotzita, Xabier Lujanbio, Aitor Franco, Maitane Linazasaro, Arkaitz Anza eta Ion Aitor Alberdiri; bitartean, Iosu Arruabarrena absolbitua izan da.\n2008an hasi zen amets gaiztoa; Polizia Nazionalak, Oarsoaldeko gazteen kontrako sarekadarekin. Hurrengo\n5 egunetan inkomunikatuta egon ziren, eta tratu txar fisikoak, psikologikoak eta sexualak jasan behar izan zituzten. Honekin batera, bidegabeko epaiketa eta sententzia jasan behar izan zituzten.\n2006tik 2010era bitarte, antzeko egoerak gertatu dira. Ehundaka gazte atxilotu dituzte Euskal Herri osoan zehar. "Egun, atxilotuetako 109 epaiketaren edo epai irmoaren zain daude. 82 kartzelaratu egin zituzten eta gehienetan inkomunikazio aldian tratu txarren itzala presente egon da", gehitu zuen prentsaurrekoa eman zuen ELEAK mugimenduko kideak.\nAmaitzeko, eskerrak eman dizkiete "Gure etxeko atea zabalik dute!" kanpainian parte hartu duten hogeita hamar eragileei, horien artean, Ezker Abertzaleak, EAk, Aralar, Ezker Anitzak, Mujika Taldeak Gazte Abertzaleek eta Bai Euskal Herriari. Eta azkenik, prentsaurrekoa txalo zaparrada batekin bukatu dela aipatzea.\nGora euskal gazteria libre eta legala! Eutsi gazteak!!!\nPublicado por oarsogazte1ez en 14:30


Urretxuko Txistulari Taldea: mayo 2012\nLizarriturri, Urretxuko Txistulari Taldearen sorrera\nAurreko orrietan esan bezala, 40ko hamarkadaren amaieran Urretxun ez zegoen txistulari bandarik, nahiz eta Joxe Gabilondok han eta hemen jotzen zuen norbaitek eskatzen bazion. Bestalde, 50eko hamarkadan bazeuden herrian txistua jotzen zekiten hainbat lagun, hala nola, Jose Antia, Leon Arrieta, Santi Gutierrez, Jose Perez... Ramon Esnaolak ere ordurako bazekien txistua jotzen. Beraz, talderen batek, agintariek edo partikularren batek behar izanez gero, hauek denak prest egoten ziren ekitaldiren edo ospakizunen batean jotzeko.\nJose Antia, adibidez, Luistarren Kongregazioaren babesean osatu zuten neskatoen dantza taldeko eta katekesiko txistularia zen joan zen mendearen erdi aldeko urte haietan. Luistarren Kongregazio Mariarra Elizaren inguruan sortutako erakunde bat zen. Katekesia erakustea zuten arduretako bat, baina hainbat kultur ekimen ere burutzen zituzten: antzerki emanaldiak, mutikoen abesbatza, Errege Magoen kabalgata eta dantza taldea esaterako. Don Pablo Oñatibia apaiza zen kongregazio honetako arduradunetako bat. Gizon euskaltzale eta abertzalea izanik, folklorea eta euskal kultura bultzatzeko saiakera ugari egin zituen. Hain zuzen ere, Don Pablok berak erakutsi omen zion solfeoa eta txistua jotzen Jose Antiari, honek 10 urte inguru zituenean. Eta ondotik, dantza taldean eta kongregazioak antolatzen zituen bestelako ekitaldietan jotzen aritzen zen, Errege Magoentzako eskutitzak jasoz egiten zuten kalejiran esate baterako. Batzuetan, Juan Mendizabal Txapas-ek laguntzen zion atabalarekin.\nLeon Arrietak, Santi Gutierrezek eta Jose Perezek, berriz, mendiko ibilaldietan txistua jotzeko ohitura zuten. Mendizaletasuna oso errotua zegoen garai hartako gazte askoren artean eta asteburuero egiten zituzten txangoak Euskal Herriko mendiren batetara: Urbiara eta Aizkorrira, Erniora... Txistua jotzea eta kantu saioak egitea oso ohikoa zen irteera haietan. Mendian, agintariengandik ezkutuan, entzuten ziren garai hartan kalean kantatzerik ez zeuden abestietako asko.\nGiro horretan murgilduta zebiltzala piztu zitzaien Santiri eta Jose Perezi txistua ikasteko gogoa. Don Santiago Garmendiaren bidez, Ormaiztegira joaten hasi ziren, Paxkual Larrañagaren etxera. Larunbatero trenez joaten ziren txistu eskolak hartzera. Solfeoa aurretik ikasia zeukaten, parrokiako gaztetxo tipleen abesbatzako kide izan baitziren urte batzuk lehenago. 10 pezeta ordaintzen zuten lezio bakoitzeko eta hainbat hilabetez aritu ziren joaten, arik eta jendaurrean jotzeko moduan egon ziren arte. Lehenengo aldiz, Ormaiztegiko jaietan jo omen zuten, Paxkualekin berarekin.\nLeon Arrieta, berriz, Pasiotarren eskolan ibili zen eta bertan ikasi zuen. Bera haurra zenean, oso ohikoa zen eskolan musika ikastea. Leoni, gainera, txistua jotzen ikasteko aukera ere eman zioten eta Ramon Esnaola izan omen zuen irakasle, gainera. Garai hartan, dantza taldea ere ba omen zegoen bere eskolan eta haiei txistua jotzeko erakutsi omen zieten. Gogoan du lehenengo aldiz sei urterekin jo zuela jende aurrean: eskolako kofradiak peregrinazioa egin zuen Antiora eta bostpasei haur txistua jotzen igo ziren.\nUrte batzuk geroago, Leonek txistua eramaten zuen mendiko ibilaldietara. Eta behin, Urbian zeudela, Jose Mari Azurmendik esan zion Jose Antiarekin eta Txapas atabalariarekin elkartzeko.\nBeraz, entsegu batzuk egiteko Auxilio Social izenarekin ezagutzen zen eraikinean elkartzen hasi ziren, aurretik poxpolo fabrika egon zen lekuan. Eraikin hori Labeaga kalean zegoen, gaur egun etxeorratza dagoen lekuan; Elizarena zen eta Luistarren Kongregazioak antolatutako ekintzetarako erabiltzen zuten orduan: kabalgatako jantziak eta tresnak gordetzeko, danborradako tresnak gordetzeko edota nesken dantza taldearen entseguetarako.\nDenborak aurrera egin ahala, gero eta gehiagotan irteten ziren elkarrekin jotzera. Tarteka, kalejirak egiten hasi ziren igande goizetan eta laster deitu zieten festetan, dantzaldiren batean edo prozesioren batean jotzeko. Elkarrekin egin zuten lehen kalejiretako bat La Milagrosa monjen komentuko kaperatik parrokiarainokoa izan zen, egun hartan jaunartzea egin behar zuten umeen aurretik, hauei elizkizunera lagunduz. 1957. urtean izan zen hori.\nOndoren, Santi eta Jose Perez ere hauekin batera jotzen hasi ziren. Eta handik gutxira igande goizetan eta festetan txistua jo zezatela proposatu zieten udal-agintariek. Baietz esan zuten eta horrela hasi ziren, baina ez zeukaten harreman ofizialik Udalarekin eta ez zuten soldatarik kobratzen. Momentuz, txistulari banda ofizialik gabe jarraitzen zuen Urretxuk.\nEtiquetas: 50. urteurrena, Joxe Antia, Leon Arrieta, Urretxuko Txistulari Taldea 1960 - 2010\nUdalak kontratatuta, txistulari banda osatuz, aritu zen azken danbolinteroa Joxe Gabilondo izan zen. Urretxun jaio zen 1909. urtean eta, gutxi gora behera, 20ko eta 30eko hamarkadetan eta 40koaren hasieran egin zituen danbolintero lanak. Musika ikasketak Toribio Navarrorekin egin zituen, organista eta musika bandako zuzendaria izan zenarekin, eta txistua jotzen, berriz, Kandido Agirreurretak erakutsi zion. Hain zuzen ere, Kandido bera zen herriko danbolinteroa Joxe ikasletzat hartu zuenean. Ondoren, biek elkarrekin osatu zuten txistulari banda urte askotan eta, Kandidok utzi zuenean, Miguel Martinez de Lezeak hartu zuen haren lekua. Urte batzuk geroago, Joxe Mari Azkarate, Paulo Orthous, Juan Aranburu eta Martin Zenekorta Tximista ere izan zituen lagun. Atabala jotzen, aldiz, Andres Potxolo, Isidro Jauregi eta Martin Grandes aritu ziren.\nUdaleko danbolintero gisa, igandero jo behar izaten zuen: goizetan kalejira eta arratsaldeetan dantzarako piezak Iparragirre plazan edo arkupeetan, musika bandarekin txandakatuz, egiten zuten erromerian. Horrez gainera, herriko festa eta egun seinalatu guztietan kalejirak egiten zituzten: San Joanetan, Santa Anastasiatan, San Martinetan, Santa Lutzitan, Gabonetan...\n1942eko urtarrilean eskutitza bidali zuen udaletxera eta txistulari bandak urte hartan izango zituen baldintzak negoziatzen aritu zen agintariekin. Joxek berak, Juan Aranburuk eta Martin Grandesek osatzen zuten orduan txistularien banda eta honako hau proposatzen zion alkateari: igande eta jai egun guztietan kalejira egingo zutela herriko kaleetan goizeko bederatziak eta erdietan hasita; ondoren, musika banda arituko zen igande eta jai egunetan dantzarako piezak joko zituztela pilotalekuan, bandarekin txandakatuz; dantzarako saio horiek ez zituztela joko ez Santa Anastasia egunean ezta Santa Lutzi egunean ere, egun horietan kalejirak joko baitzituzten; eta horietatik aparte, beste noizbait jo behar izanez gero, apartekotzat hartuko zituztela saio haiek. Honengatik guztiagatik, hileko 140 pezetako soldata eskatzen zion Udalari banda guztiarentzat.\nHandik egun gutxira jaso zuen Udalaren erantzuna. Proposamenarekin ados agertu ziren baina bi kontu aldatu nahi izan zituzten: Santa Anastasiatan eta Santa Lutzitan tarteren batean dantzarako piezak joko zituztela eta hileko soldata 125 pezetakoa izango zela hirurentzat.\nEz dakigu zihur urte hartan Udalaren baldintzak onartu ote zituzten Joxek, Juanek eta Martinek; bai, ordea, handik urte gutxira, 1947an hain zuzen ere, ez zegoela txistulari bandarik Urretxun. Halaxe erantzun zion behintzat Udalak Falangeari, uztailaren 18ko jai egunerako Donostian egingo zuten alarderako txistulariak eskatu zituztenean. Hain zuzen ere, bi urtetan gutxienez, 1947an eta 1948an, eskatu zuen Falangearen Gipuzkoako delegazioak Urretxuko txistulari banda Donostiara joan zedila uztailaren 18ko jai eguneko ospakizunetan parte hartzeko. 1947koan, bereziki, Joxe Gabilondo bertaratu zedila eskatzen zuten. Udalak, ordea, esan bezala, txistularien bandarik ez zegoela herrian erantzun zuen, aspaldi desegin zela.\n1947ko eskutitz horretan, gainera, kontzertuan eta kalejiran jo behar zituzten piezak aipatzen dituzte: Guridiren Mendiko Soinuak alborada, Monzonen Bergara minuetoa eta Urteagaren Iztillargi biribilketa agertzen dira egitarauan, besteak beste. Aipatzekoa da, gainera, Agur Jaunak joaz amaitu zutela urte hartan Falangeak antolatu zuen kontzertua.\nBaina txistulari bandako zereginetatik aparte, elkarteek eta partikularrek ere deitzen zioten Joxeri antolatzen zituzten txangoak, ekitaldiak edo ospakizunak alaitu zitzan. Eta garai hartan herrian sortu ziren dantza taldeentzako jotzen ere ibili zen. Argazkian Miguel Urainek sortutako dantza taldearekin agertzen da. 1932. urtea zen eta Jose San Pedro atabalaria izan zuen lagun.\n1993ko Santa Anastasietako kontzertuan omenaldia egin zion Urretxuko Txistulari Taldeak Joxe Gabilondori; Inazio Barriori, Jesus Segurolari eta Ramon Esnaolari bezalaxe. 84 urte zituen orduan eta osasunez nahikoa pattal zebilen; ondorioz, ezin izan zuen kontzertuan egon eta haren seme-alabek jaso zuten txistulari taldearen oroigarria.\nHainbeste urtetan Urretxun txistu soinua zabaldu izana eskertu nahi izan zitzaion omenaldi harekin eta hauxe da horretarako idatzitako eta kontzertuan abestutako bertsoa:\nUrte askotan jo izan duzu\ntxistua edo ttunttuna,\nUrretxu osoan ez da baztarrik\nzuk alaitu ez duzuna.\nLo zegoena esnatu duzu\nzortziko doinu kuttunaz,\nhorregatikan entzun ezazu\nhemen esaten duguna:\nguretzat maixu ta lagun zara,\nHandik lau urtera, 1997ko ekainaren 8an, hil zen 88 urte zituela.\nEtiquetas: 50. urteurrena, Joxe Gabilondo, Urretxuko Txistulari Taldea 1960 - 2010\nUrretxuko Txistulari Taldearen sorreraren aurrekariak\n2010eko irailaren 11n 50 urte bete zituen Urretxuko Txistulari Taldeak, gaur egun, Lizarriturri txistulari taldea izena duenak. Urteurren hura ospatu ahal izateko, liburu bat eta bideo bat egin genituen, gure historia gogora ekartzeko eta herritarrei, zein hurrengo belaunaldiei, urte hauetan denetan bizitakoa erakusteko.\nHurrengo asteetan liburu horretako atalak blog honetan publikatzen joango gara, sarean ere gure historia ezagutu dadin. Hona hemen lehenengo kapitulua: AURREKARIAK.\nInguruko udalerri gehienek bezala, Urretxuk ere aspalditik izan du danbolinteroaren figura. Udalak kontratatutako pertsona bat izan ohi zen eta udalak zehaztutako egunetan eta egoeretan danbolina eta txistua jotzea izaten zen haren zeregina. Batzuetan, festa edo egun seinalatuetan herriko kaleak alaitzea zuen helburu. Beste batzuetan, berriz, herrian gertatutako zerbaiti buruz ohartaraziko zituen herritarrak bere musikarekin.\nUrretxun ere XVI. mendetik, gutxienez izan dira danbolinteroak. Duela 25 urte, taldearen zilarrezko ezteietarako egindako argitalpenaren harira, udaletxeko artxiboko dokumentuak arakatu genituen bertako arduradunaren, Koldo Argandoñaren, laguntzarekin. Orduan konprobatu genuen XVI. mendekoak direla danbolinteroaren figura agertzen diren lehen dokumentuak.\nGarai hartan, Domingo el Tamborín esaten zioten herritar bati, seguruenik, danbolina jotzeko ardura berea zelako. Orduko kontu liburuetan pare bat aldiz agertzen da gizon hau. Horietako bat zerga konkretu bat ordaindu behar zuten herritarren zerrenda da. Domingo zerrendako azken postuetan agertzen da, beraz, herriko txiroenetako bat zela adierazten du horrek. Danbolinteroa aipatzen den garai hartako beste pasarte batek honela dio: "vuelven los soldados de una tercera levantada, al son del tamborín, armados con sus espadas, picas, arcabuces y ballestas". Kasu honetan ez dago oso argi danbolinteroa bera soldaduetako bat ote zen ala hauei harrera egitera eta herrian sartu behar zuten une horretan musika jartzera joan ote zen.\nHurrengo mendeetan ere beste hainbat udal-txistulari izan ziren Urretxun. Besteak beste, izen hauek agertzen dira udaletxeko artxiboko dokumentuetan: Felipe Astaburuaga, Antonio de Zabalo, Simon Iriarte, Galo Iriarte, Felipe Arabaolaza, Tomas Ibarzabal, Benito Aranburu, eta abar.\nDanbolintero hauek guztiak udaletxeko langileak izan ohi ziren, hau da, soldata kobratzen zuten ematen zuten zerbitzuaren truke eta bete beharreko zereginak garaian garaiko udalbatzak zehazten zituen. Esate baterako, ondorengo hauek dira 1885ean Urretxuko udalak atera zuen danbolintero postua betetzeko eskatzen zituen baldintzak:\n1.- Lagun izango zuen danborreroa bere kontura bilatu beharko zuela.\n2.- Urteko jai egun guztietan jo beharko zuela, Garizuman izan ezik, arratsaldeko eliz-ospakizunetatik otoitzerako deia jo arte, eta baita herrian ohitura zen egun guztietan ere.\n3.- Kalejira jo beharko zuela goizeko bederatzietan aurrez aipatutako jai egun guztietan eta Udalari lagundu beharko ziola hau funtzio erlijiosoetara zihoanean.\n4.- Aurrez adierazitako egun horietako batean ezin bazuen txistua jo, alkateari baimena eskatu beharko ziola.\n5.- Danbolintero plaza uztekotan, alkateari jakinarazi beharko ziola bi hilabete lehenago.\nBere zeregin guztien truke, urtean 250 pezetako soldata jasoko zuela danbolinteroak agintzen du 1885eko maiatzaren 10ean udaletxean egin zuten bilera jasotzen duen aktak. Handik egun batzuetara Galo Iriarte izendatu zuten herriko danbolintero baldintza horiekin.\n250 pezeta diru askotxo izango zen 1885ean seguruenik, baina urteko soldata zela kontutan hartuta, ez zen nahikoa izango bizitzeko. Beraz, pentsatzekoa da Galo Iriartek beste lanposturen bat ere izango zuela danbolintero izan zen urte haietan. Aurreko mendeetan nahiko ohikoa izaten omen zen danbolinteroak berak udaletxeko beste lanposturen bat ere betetzea, hala nola, alguazil, sereno edota kartzela-zain postuak. XIX. mende amaieran eta XX.aren lehen erdian, berriz, herriko musika bandako kide ere izaten ziren txistulari plaza zeukatenetako batzuk eta soldata hori ere kobratzen zuten. Hala irakurri dezakegu behintzat 1940 inguruan Juan Aranburuk herriko alkateari danbolintero posturako bere burua aurkeztuz idatzi zion eskutitzean. Herriko txistulariaren araudia izan zitekeena idatzi zuen eskutitz horretan; ze egunetan eta ze ekitalditan jo beharko zuen zehaztu zuen, baita egoera berezietan nola jokatu zezaketen ere. Araudi horretako bostgarren artikuluan honako hau dio hitzez hitz: "Será obligación del tamborilero pertenecer a la banda de música con el sueldo que como músico le corresponda." Bere zeregin eta obligazioen ordainetan bizi ahal izateko gela bat, argia, ura eta urteko 750 pezetako soldata eskatzen zituen Juan Aranburuk.\nEtiquetas: 50. urteurrena, Urretxuko Txistulari Taldea 1960 - 2010


Zer egin behar da Usansolo jaietan jotzeko? - Página 2 - USANSOLO.COM\nMensaje por Andoni Mendoza » 12 Dic 2012 23:16\nOrain del aste terdi bukatu ziran Usansoloko jaixak, baina orain arte ez dut idazteko une aproposik aurkitu.\nAzkenian emon gendun gure kontzertua, hainbeste txapa emon eta gero. Oso ondo pasatu genuen, hori bai, zegoen kriston hotzarekin apenas ez zen inor urbildu ikustera (bararrik familia ta lagunak meatxupean).\nHoberena, kontzertu ostean taldeko guztiok jaixetan geratu giñela farran, ta kristona izan zan. Badira kontzertuaren argazki batzuk, ez dira oso ongi ikusten, baina ahal badut igoko ditudaz edonora hemen linka jartzeko.\nTa hori, kontzertuan esandakoa (norbait entzun bazuen), eskerrik asko UJABAkoei aukeragatik ta jaixak prestatzea daraman denbora ta lan mordoagatik.\nMensaje por Andoni Mendoza » 01 Oct 2013 11:33\nPixkanaka pixkanaka badoa urbiltzen azken urteko gure kontzertuaren urteurrena. Urte honetan gainera nahikotxo mobida euki dituguz Molikote taldean. Tartean, taldearen erdia alde egin digu arrazoi ezberdinegatik, orain taldekide ohiak taldarekin arremanetan jarraitzen dabez.\nZorionez, jende berria taldean sartzea lortu dogu, ta ez dakit nola egongo dirazen gauzak pasa dan urteko kontzertua errepikatzeko, taldeko berriak jakiteko nolakoak dirazen Usansoloko Negu Gorriak.\nMila esker erantzuteagatik ta eutsi goiari!!!


Uribeko erreka. Zanburu mendian jaiotzen da eta Zulaibar auzunean bat egiten du Arratia ibaiarekin. Errekatxo honen inguruan lau errota daude, baina auzuneko zaharrenek entzundakoaren arabera, bosgarren bat ere egon omen zen.\nURUTXURTU BENGOETXEA , Jon "Zeanuriko errotak.Olabarriko errota" (Saiakera)\nURUTXURTU BENGOETXEA , Jon "Zeanuriko errotak.Olabarriko errota" Argitaratu gabea, 2006ko Idazle Eskolako bekan saritua.Errota zahar maitea Uraren ertzean Uraren ertzean da Basati beltzean: Negar egiten dezu alea xehetzean. Ni ere triste nabil zutaz oroitzean. Izar eder bat dago hor goiko lepuan. Errota zaharra, berriz, erreka zokoan. Berebiziko pena Badaukat barruan: Ezin gindezke bizi Elkarren onduan. Bizitzaren legea Nahi det onartu Horrela beharra Koraiaz hartu. Berez dijoana\nZeanuriko errotei buruzko ondorio orokorrak. Ander Manterolak adierazten duenez, aurrerago aipatutako hemezortzi errotetatik lau ola izan ziren: Lanbreabe, Ibergutxi, Altziber eta Olabarri.Jabetzari dagokionez, badirudi Zeanuriko errotek jabeak ziren etxeetatik hartzen zutela izena; horrela hiru dorretxek...\nZeanuriko erroten biografia laburra.Jarraian, aurrerago aipatu diren hemezortzi errotei buruzko biografia laburra azalduko da, ondoren Olabarriko errotaren azterketa sakonagoan murgiltzeko.


Finantzen Euskal Kontseiluak gaur kitatuko du iazko zerga urte oparoa - Ekonomia - Berria\nFinantzen Euskal Kontseiluak gaur kitatuko du iazko zerga urte oparoa\nEspero baino gehiago bilduta, diru horrekin zer egingo duten jakinaraziko dute. ELAk gizarte politiketara bideratzea nahi du\nUrrian egin zuen azken bilkura Finantzen Euskal Kontseiluak. JUANAN RUIZ / ARGAZKI PRESS\nJaurlaritzak eta Arabako, Bizkaiko eta Gipuzkoako ogasun sailek bilkura dute gaur arratsaldean Lakuan, Finantzen Euskal Kontseiluan. Iazko zerga urte oparoaren kitapena eta aldundien ekarpenak izango dituzte erabakitzeko. Zergetan espero baino diru gehiago bildu dutenez, diru gehigarri hori zertara joango den ere ezarriko dute. Hala ere, ezaguna da diru gehigarri horren zati handiena zorra ordaintzeko izango dela. Pedro Azpiazu Ogasun sailburuak, izan ere, azaldu du Jaurlaritzak 729 milioi eurotatik 434 milioi zorra murriztera bideratuko dituela.\nBaina eragile guztiak ez daude erabaki horren alde. Gaurko bilera dela eta, ELA sindikatuak dei garbia egin dio Finantzen Euskal Kontseiluari: aurreikusitakoa baino 976 milioi euro gehiago bildu dituztenez, bidera dezatela diru hori gizarte politiketara; sozietate zergaren jaitsiera eteteko ere eskatu dute. Hots, Jaurlaritzak eta aldundiek ez dezatela Espainiatik ezarritako gastu araua bete euren aurrekontuetan.\nGastu arau horrek aurrekontuak handitzeko %2,4ko muga ezartzen die erkidegoko administrazioei. Diru bilketa espero baino handiagoa bada, diru gehigarri hori zorra ordaintzeko erabiltzera behartuta daude haiek. ELAk azaldu duenez, gastu arau hori «ez zen izango indarrean EAJren aldeko botoa jaso izan ez balu».\nArabako, Bizkaiko eta Gipuzkoako ogasunen diru bilketa handiago hori oso-osorik osasuna, hezkuntza eta beste zerbitzu publikoak eta gizarte laguntzak hobetzeko erabiltzea exijitu dio sindikatuak Finantzen Euskal Kontseiluari. «Horretarako, 2018ko aurrekontuak aldatu egin behar dira, eta aurrekontu igoerak zehaztu».\nSindikatuaren arabera, «hala ere, gastu arauak ematen du aukera aurrekontu muga hori gainditzeko, baldin eta diru sarrera handiagoak ekarriko lituzkeen zerga erreforma bat egiten bada». Aldiz, Araba, Bizkai eta Gipuzkoan «sozietate zerga lau puntu jaistea adostu dute EAJk, PPk eta PSE-EEk». Jaitsiera hori geldiarazi dadin nahi du ELAk. «Lehenik, jaitsiera horrek diru bilketan duen eragina kalkulatu behar da». Sindikatuak azaldu duenez, «zenbait adituren arabera, patronalari egindako oparia 200 milioi eurokoa izan daiteke». Eta «behar den zerga erreformak» tasa handiagoak ezarri behar dizkie «enpresen etekinei, errenta handiei eta kapitalari».\n84,5 milioi euro gutxiago\nHain zuzen, Jose Maria Iruarrizagak Bizkaiko ogasun diputatuak jakinarazi du sozietate zergaren murrizketa zenbateko ondorioa izango duen herrialdeko zerga bilketan. EAJk, PSE-EErekin eta PPrekin adostutako murrizketarekin, eta 2016ko datuak oinarri hartuta egindako simulazio baten arabera, Bizkaiko Ogasunak, orotara, 84,5 milioi euro gutxiago bilduko lituzke sozietateen gaineko zergarekin.\nEnpresa ertain eta handientzako %28tik %24rako murrizketak 1.000 bat enpresari egingo lieke mesede, eta, guztira, 69,2 milioi euro gutxiago ordainduko lituzkete. Enpresa txikiei sozietate zerga %24tik %20ra murriztuko zaie bi urtean, eta, ogasunaren simulazioaren arabera, neurriak 7.686 enpresari eragingo die. Guztira, 15,2 milioi euro aurreztuko dituzte enpresa horiek.


IRAES21 ikasleak: V Euskal Confint: Flashmob\nV. Euskal Confint-erako prestatutako eta garatutako Flashmob-a. Hogei ta bat ikastetxetako ordezkariek dantza egin zuten. Disfrutatu, hau da emaitza.\nHartutako abestia elkarte batek egiten duen bertsioa da. Playing For Change mundua inspiratzeko eta musikaren bidez konektatzeko mugimendu bat da. 2002an hasi zen musikak hesiak apurtzeko eta pertsonen arteko distantziak murrizteko ideiarekin. Mundu osoko bai kale musikariak, zein artista ezagunek osatzen dute sare hau. Besteak beste Bono, Manu Chao, Carlos Vives... daude mugimendu honetan.\nHartutako abestia "What a wonderful world" da, eta beraien aurkezpenean Uganda, Frantzia eta EEBBetako gazteak agertzen dira, eta Frantzia, EEBB eta Kongoko abeslariek parte hartzen dute. Hemen aurkitu dezakezue.\nEgilea: IRAES 21 ikasleak ordua: 00:22\nEtiketak: Bideoa, Confint-EUS, Flasmob\n2.lan proposamena (2)\n3.lan proposamena (1)\nAita Larramendi (25)\nAxular BHI (32)\nElgoibar Ikastola (72)\nElorrio BHI (49)\nHerri ametsa (2)\nLanak 19-20 (27)


Aparkatu Barcelona-(e)n - Aparkalekuak eta eremu urdina - 4 orrialdea\nBartzelonan aparkatzen baduzu, lagun zaitzake. Ordaindu GUNEA aparkaleku-aplikazio ofizialarekin. Errazago eta errazagoa da Bartzelonako blava (urdina) eta verda (berdea) eremurako txartela eskuratzea. Aparkalekua nahiago baduzu, bilatu eta erreserbatu tokia linean prezio onenean. Inguruan aparkatzera joan gabe eta aparkatzeko dirua ordaindu gabe.\nBarcelona(e)n hainbat aparkaleku daude. Hara joan behar zarenean, lasaitasun osoz utzi dezakezu autoa horietan. Bai aisialdirako bai laneko arrazoiengatik bazoaz Barcelona(e)ra, zure plaza gurekin lan egiten duten aparkaleku publikoetako batean erreserbatzeko aukera eskaintzen dizugu. Aparkalekuari buruzko informazio guztira sar zaitezke bere fitxan: irekitzeko ordutegia, eskaintzen diren zerbitzuak, zure egonaldiak izango duen prezioa eta nondik sartu behar zaren bertara. Horrela, aurretik planifikatu ahalko duzu behar duzun guztia, Barcelona(e)n aparkamendu bila denbora galtzen ibili beharrean.\nBSM Parking Francesc Layret\nPlaça de Francesc Layret, 103, 08042 Barcelona, España\nPasseig de Garcia Fària, 71, 08019 Barcelona, España\nBSM Parking Illa Borbó\nCarrer de Ramon Albó, 77, 08027 Barcelona, España\nBSM Parking Joanic\nCarrer de l'Escorial, 1, 08024 Barcelona, España\nBilatu aparkaleku gehiago Barcelona(e)n\nBarcelona(e)ko beste interesgune batzuk\nBarcelona(e)ko araututako aparkalekua\nBarcelona(e)ko kaleetan aparkatu behar baduzu, jakin beharko zenuke horietako batzuetan bide publikoetan aparkatzea arautzen duen udal ordenantza aplikatzen dela. Araututako aparkalekuaren ordenantza horrek kale jakin batzuetan aparkatzeko gehieneko denbora mugatzen du, eta aparkatzeagatik ordaindu behar den tasa ezartzen du. Aparkatzeko muga egunez aplikatu ohi da, trafiko handieneko orduetan, eta eremu urdinez zedarritzen dira kaleetako aparkaleku horiek. Eremu urdineko tiketa zeure mugikorrarekin eroso ordaintzeko aukera eskaintzen dizugu guk, Barcelona(e)ko parkimetroko app ofiziala erabiliz.\nAplikatzen diren tarifak Barcelona(e)ko Udalak ofizialki ezarritakoak dira.\nTarifa Azul A\nTasa hau sektore guztietan aplikatzen da. (Gutxieneko kuota kobratuko 0,05 € + IVA)\nHiri honetan %10(e)ko komisioa + BEZa dago\nTarifa Azul B\nTarifa Azul C\nTarifa Azul D\nTarifa Verde A\nTarifa Verde B\nKontsultatu Barcelona(e)ko araututako aparkalekuak\nTARIFA URDINAREN AURKEZPENA\nAstelehenetik ostiralera (egunero hondartza eremuak)\n09: 00h-14: 00h eta 16: 00h-20: 00h\nTARIFA BERDEA ORDUTEGIA\nAstelehenetik ostiralera edo astelehenetik larunbatera\n08: 00h-20: 00h


PSE-EE Eibar: Berriak - Artegieta, Ziriako Agirre eta Urki kaleek, iristagarritasun aldetik eta oinezkoak ibiltzeko, lehen baino baldintza hobeagoak dituzte\n2015/01/28 | IRISTAGARRITASUNAREN HOBEKUNTZAK\nArtegieta, Ziriako Agirre eta Urki kaleek, iristagarritasun aldetik eta oinezkoak ibiltzeko, lehen baino baldintza hobeagoak dituzte\nIrisgarritasuna hobetzearren, Amaña eta Urki kaleko goiko aldeak asko hobetu ziren joan zen urtean: espaloiak konpontzea, barandak eta zorua berriztatzea, oinezkoendako pasabide berriak jartzea. Lan horiek, Gabonetan amaitu direnak, Viconsa etxeak egin zituen 245.000 eurotan.\nArtegieta eta Ziriako Agirre kaleetan –Amaña auzoko goi aldean daudenak- eta Urki kaleko 16. etxearen parean berriztatze-obra handiak egin dira horiek lekuok oinezkoendako ondo prestatuta lagatzeko.\nArtegieta eta Ziriako Agirre kaleetan espaloi berriak egin dira, lehendik zeudenak birmoldatuta eta egokituta; oinezkoendako bost pasabide berri ere egokitu dira, horietako batzuk goratuak. Horrela, Artegieta kalean, espaloi harmailadunaren ordez harmailarik ez duen espaloia jarri da. Oinezkoendako pasabiderik ez zegoen lekuan espaloi berri bat jarri da. Espaloi horretatik beste aldera -espaloia dagoen aldera- pasatzeko aukera dago oinezkoen pasabide batetik. Horrela kendu dira orain arte zeuden traba arkitektonikoak.\nBestalde, aparkaleku-guneak berrantolatu egin dira Artegieta kalean –Ziriako Agirre eta Asolaigartza kaleen artean-. Horri esker, Artegieta kalearen goiko aldean, 9. orubean, 10 aparkaleku berri gehiago atera dira. Kalearen beheko aldeari dagokionez -hasiera batean besterik uste bazen ere- aparkaleku-kopurua mantendu egin da, horretarako, Amañako elizaren osteko aparkalekuari lehen baino toki gehiago emanda.\nZiriako Agirre kalean espaloia bitan zatitu da: barrura ematen duen aldea harmailaduna da -lehen bezala utzi da- eta kanpoko aldera ematen duen zatia harmaila barik. Bien artean baranda bat jarri da erorikorik ez izateko. Bestalde, kale horretan beste espaloi berri bat egin da Karlos Elgezua kaletik Artegietaraino doan oinezkoen ibilbide horri jarraipena emateko asmoarekin; oinezkoendako hiru pasabide ere egokitu dira.\nViconsa etxeak 167.000 euroren truke egindako lan honekin, auzoan egindako bilkuran bertako bizilagunek egindako eskaerari erantzuten zaio.\nIrisgarritasuna hobetzea Urki kaleko 16an\nUrki kalean, 16aren parean, egin diren lan guztien ondorioz hobetu egin dira harako irispideak, baita oinezkoen ibilbidea ere.\nAlde batetik, kendu egin dira espaloiaren beheko aldean dauden harmailak, oinezkoen ibilbidea erraztearren. Horrez gain, eraikinaren albotik pasillo bat jarri da, Urki eta Jose Antonio Iturrioz kaleetatik 16. zenbakira arteko desnibela gainditzen duten eskailera mekanikoetara sartzeko, lehen hormigoizko ezponda baitzegoen, irispidea eragozten zuena. Bestalde, espaloiaren zorua ordeztu egin da -kaltetuta zegoena- haren baldintzak hobetuz, erorikorik ez izateko eta oinezkoen segurtasuna bermatzeko tratamendu irristagaitza aplikatuta. Azkenik, kaltetuta zeuden baranda batzuk ordeztu eta eskudel berriak ipini dira.\nLan horiek ere VICONSA etxeak egin ditu 77.700 euroan.\nAipatutako obra horiek Gabon aurretik amaitu ziren eta Eusko Jaurlaritzaren finantzaketa jaso dute, Eibarko irisgarritasuna eta mugikortasuna hobetzeko lanak egiteko PSE-EErekin lortutako akordioaren -3,1 milioi euro ematea- ondorio, Autonomia Erkidegoaren joan zen urteko aurrekontuak onartzeko akordioa.


MONDRAGON UNIBERTSITATEA - Mondraberri\nKlaseak behar bezala ulertzeko\nMUko ikasle gor batek interprete bat eskatzen dio Jaurlaritzari\nIkasleak salatu duenez Jaurlaritzak ez du "errespetatzen ikasleak ikastetxea aukeratzeko duen eskubidea". Ondorioz, atzo Aratekoaren bulegoan kexa aurkeztu egin zuen.\nEkipo industrialen Mantentzea eta Muntai mekanikoan\nMUk profesionalentzako doako ziurtagiria eskainiko du\nKurtso honek LANBIDE programaren dirulaguntza dauka. Beraz ezinbesteko baldintza langabezian egotea da.\nHelburu bat da ''ikasketa emaitzak hobetzea''\nHuaweik wifi 6a Mondragon Unibertsitatean probatuko du\nTxinatar multinazionalaren entseguak "erraztu egingo ditu hezkuntza-metodoak, tartean, errealitate birtuala eta errealitate areagotua". MUren ordezkariak jakitera eman du "berriki inplementatu ditugula Huawei-ren wifi 6 produktu berrienak".\nAzaroaren 11tik aurrera\nMUk profesionalentzako doako 2 ziurtagiri eskainiko ditu\nKurtso hauek LANBIDE programaren dirulaguntza daukate. Beraz ezinbesteko baldintza langabezian egotea da.\nHobetuz programaren diru-laguntzarekin\nMUk dohaineko 4 kurtso eskainiko ditu azaroaren 4tik aurrera\nNahiz eta lehentasuna lanean dagoen jendeak izan, 30%eko plazak langabetuak bete ditzakete.\nISEA-k eta SPRI-k “5G teknologiak eta erabilera praktikoak” jaurdunaldia antolatu dute\nAzaroaren 7an, osteguna, burutuko da Arrasateko Garaia Parke Teknologikoko areto nagusian.\nLiburua hiru liburukitan banatuta dago, ‘Aritmética’, ‘Geometría’ eta ‘Cálculo’,\nJulian Elorza MUko irakasle ohiak 'Matemáticas Básicas' liburua aurkeztu du\nGoi Eskola Politeknikoko bazkidea da 1960tik, eta 1999an erretiroa hartu zuenean, matematika-liburu bat idazten hasi zen, eta 20 urtez jardun du eginkizun horretan.\nIndustria Diseinuko Ingeniaritzako hiru ikaslek irabazi zuten.\nHAU lehiaketako Euskal Herriko objektu tradizionalen erakusketa aurkeztu du MUk\nEuskal Herriko Objektu Tradizionalen diseinu-lehiaketa da HAU, eta objektuok eguneratzea du xede. Lehiaketaren III. edizioaren gaia zizeilua da, sutondoan kokatu ohi zen altzari funtzionala. Eserleku luzea zen, zorutik gorako bizkar etengabea zuen eta bizkarraren erdiko zatia mugikorra.\nAzken urteetako enplegagarritasun-datu altuenak\nMondragon Unibertsitatean duela lau urte titulatutako ikasleen okupazio-tasa %97koa da\n2015´eko promozioko ikasleen% 3 bakarrik dago langabezian;% 90ek lan egiten du; gainerako% 7k prestakuntza jasotzen jarraitzen du; Lanbideren azken txosteneko datuak dira.Nabarmentzekoa da emakumeen enplegagarritasun-tasa (% 94)\n[Testua eta argazkia: MU]\nMU-k eta Pixel Sistemas-ek 3D-ko bizkarrezur pertsonalizatuak fabrikatuko dituzte\nUnibertsitateak eta enpresak lankidetzan jardungo dute bioereduen garapena integratzeko, etorkizunean ebakuntza kirurgikoen plangintza pertsonalizatzeko.\n'Amerikanuak' liburuaren 40. urteurrenaren harira, jardunaldi berezia antolatu du\nTopaketan parte hartuko dute William Douglas idazleak berak, unibertsitate desberdinetako ikerlariek eta diasporako ordezkariak. Ekitaldia irekia izango da, eta Aretxabaletako campusean egingo da.\nPakistango Hushé Bailarako neskatoak eskolaratzeko 100 beka eman ditu MUk\nMU eta Baltistan Fundazioaren elkarlanari esker, 100 beka eta irakasle bi prestatzeko bekak eman ditu unibertsitateak. Erronka programak bi erakundeen arteko elkarlana sendotu du eta unibertsitateak bere konpromisoa berretsi du gaur.\nMONDRAGON UNIBERTSITATEAREN oharra\nElurra dela eta, klaseen egoera\nHUHEZIn eta Enpresagintzako Fakultatean klaseak eten egin dira, Goi Eskola Politeknikoan, aldiz, ez. Arratsaldeko txandan egingo denaren erabakia, goizeko 11:30etarako emango dute aditzera.\nBasque Culinary Centerreko ikasleek 50 lagunentzako oturuntza prestatuko dute\nMichelin izarra jaso berri duen azken chefarekin batera arituko dira. Afaria, “Ezagutu etorkizuneko chefak” zikloaren barruan kokatzen da. Ziklo horretan, Basque Culinary Centerrek izen handiko sukaldari bat ekartzen du hilean behin.\nMondragon Unibertsitateak kultur ekimen bat jarriko du martxan ostiral gauetan\n“No more boring Fridays” (“Ez ostiral aspergarri gehiagorik”) goiburuarekin, Enpresa Zientzien Fakultateak kultur jarduerak antolatuko ditu. Ostiral honetan hasiko da Josu Bergararen kontzertuarekin.\nEuskal Irrati-telebistak atal berezi bat sortu du bere webgunean\nEITBk web orri bat sortu dio EKT ikastaroari\nGipuzkoako Foru Aldundiak eta M.U.k herritarren partaidetzan izandako esperientzia pilotuen konklusioak aurkeztu dituzte\n“Gipuzkoaren kudeaketa zure esku” izeneko jardunaldiaren barruan, partaidetzako esperientzia hauek azaldu dituzte: GI-631 errepidearen trazatuko Azkoitia-Urretxu zatia definitzea, eta, bestetik, haurren eta nerabeen babeserako sistema\nMariam Bilbatua HUHEZIko irakasleak bikain cum laude jaso du bere doktore tesiaren defentsan\nMondragon Unibertsitateko ikertzaileek lanean dihardute 1 Formulako autoen segurtasuna utilitarioetara eramateko, horien teknologia erabiliz\nBasque Culinary Center-ek Zientzia Gastronomikoak Ikertzeko Fakultatea eta haren Zentroa hartuko dituen eraikin adierazgarria aurkeztu du\nMondragon Unibertsitateak sustatutako proiektu hau Donostiako Vaumm Arkitektura eta Hirigintza estudioak diseinatu du.\nUztailaren lehen hamabostaldian 15 proiektu aurkeztuko dira HUHEZIn, karrera amaierakoak\nKARRERA AMAIERAKO 15 PROIEKTU, HUHEZIN\nM.U.k Gipuzkoaren garapenari egiten dion ekarpena eta heziketa arlo berriak garatzeko egiten duen bilaketa sarituak\nSurf eko profesionalak formatzeko estreineko gradu ondokoa estatuan\nMondragon Unibertsitatea eta Kiroleskolaren eskutik\nGraduondoko titulurik preziatuena\nMondragon Unibertsitateak eta Gipuzkoako Ganberak hitzarmena sinatu dute Executive MBA Masterra abian jartzeko Donostian\nOñatiko Unibertsitate Campus berria 2010ean inauguratuko da\nUnibertsitate-campusean Mondragon Unibertsitatearen Enpresa Zientzien Fakultatea eta MIK Ikerketa Zentroa egongo dira.\nMondragon Unibertsitateak eta AMECOOPek\n"E-ekintzaileak Gizarte Ekonomian" izeneko plataforma birtuala aurkeztu dute\nEkimen honen bitartez, gizarte-ekonomiaren esparruan emakumeen artean ekintzailetza eta autoenplegua sustatzea da, emakumeen kooperatibak sortzen laguntzeko.\nNett Irakasleen Heziketa eta Prestakuntzarako Sareak onartu egin du Huhezi kide moduan\nEkainean Mondragon Unibertsitatearen Huhezi fakultatea NETTsarean sartu da, Network for the Education and Training of Teachers (Irakasleen Heziketa eta Prestakuntzarako Sarea)\nMondragon Unibertsitateak enprendizajea bultzatzeko II. Topaketa antolatu du\nMondragon Unibertsitateak Enprendizajeko II. Topaketa antolatu du unibertsitateko ikasleen artean. Topaketa bihar, ostiralean, izango da, Goi Eskola Politeknikoan. Helburua da enprendizajea sustatzea eta ekintzaile espiritua bultzatzea, unibertsitateko ikasleen artean.\nErasmus egonalditik itzulera\nAitor Ferrer: "Holandan garrantzitsuena oinetako onak edukitzea da"\n2007ko Irailean, Aitor Ferrer eta Usua Garin Huheziko ikasleak Holandara joan ziren Erasmus bekarekin ikasketak sei hilabetez bertan jarraitzera. Eskoriatzan ikasturtea amaitzeko itzuli berriak dira Euskal Herrira, malenkoniatsu eta burumakur, hango bizipenak kontatzen hasten direnean irriñoa ezkutatu ezin dutelarik.


4.5. Udal titulartasun edo administrazioko bideen aprobetxamendu berezirako lizentzia\nUdal titulartasun edo administrazioko bideak norberarentzat erabili edo aprobetxamendu berezia eskaintzeko lizentzia edo baimena eskatzea da, ibilgailu astunekin zirkulatu nahi bada eta, bereziki, basoak ustiatzearen ondorioz, egurra eta enborkiak garraiatu nahi izanez gero.\nAprobetxamenduaren titularrak edo legezko ordezkariak.\nUdal titulartasun edo administrazioko bideen aprobetxamendu berezia arautzen duen ordenantza. (79. BAO, 2010eko apirilaren 29koa) I. eranskina.\nLizentzia emateko prozedura ebazteko gehieneko epea 15 egun izango dira, hori udal titulartasun eta administrazioko bideen aprobetxamendu bereziari buruzko ordenantzak 3. artikuluan xedatzen dituen betekizunak betez eskatzen denetik zenbatuta. Epe hori igarotakoan, baietsitzat joko da berariazko ebazpenik ez badago.\nA) Jabearen edo kontratistaren identifikazio-datuak.\nB) Garraiorako erabilitako ibilgailuei buruzko datuak, zehatz-mehatz, matrikula, egin beharreko bidaia-kopurua, bidai bakoitzeko zama eta ibilbideak, kokapen-planoan jasoak.\nC) Garraiatu beharreko materialen bolumena, estereotan edo tonatan.\nD) Garraioa hasteko eta amaitzeko data.\nE) Materialak bilduko badira, tokiaren adierazpen grafikoa.\nF) Jatorriko mendiaren edo lekuaren izena eta kokapena, hala badagokio, katastro-erreferentzia zehaztuz.\nG) Arbolak ebakitzeko baimena, basozaintzaren arloko agintaritzak emana, hala behar bada.\nLizentzia-eskaerarekin batera, ezarritako gutxieneko fidantza eman beharko da eta, nolanahi ere, izapidetzeko, horretarako udal-inprimakia sinatu beharko da. Fidantzaren zenbatekoa II. ERANSKINARI erreparatuz kalkulatuko da. III. ERANSKINA\nUdal titulartasun edo administrazioko bideen aprobetxamendu berezia arautzen duen ordenantza (79. BAO, 2010eko apirilaren 29koa).\nTeknikari arduradunak aldeko edo aurkako txostena egingo dio eskaerari eta eman beharreko lizentzia-mota definituko du.\nEbazpena Ekonomia Arloari bidaltzea eta interesdunari jakinaraztea.\nGarraiatutako materialen jabeak izango dira ordenantza honen ondoriozko betebeharrak betetzearen erantzule solidarioak.


Klima-aldaketa, mehatxu garrantzitsua haurrentzat | UNICEF\nKlima-aldaketa, mehatxu garrantzitsua haurrentzat\nHegoafrika-ko Durban hirian ospatuko da aurten Klima Aldaketari buruzko NBEren XVII. Konferentzia (COP17), abenduaren 9ra arte. Goi-mailako bilkura horretan mundu osoko haurrentzat mehatxu garrantzitsua den arazo honi buruz hitz egingo da.\nUNICEFek ordezkariak izango ditu Durban-en, eta beren helburua izango da bertan eztabaidatzen diren negoziazio eta konponbideetanhaurrei garrantzia ematea. Horrez gain,klima-aldaketari erantzuna emateko gazteenen ahotsa entzutea bermatu nahi da.\nHaurtzarorako Nazio Batuen Funtsak pobreenei eta kalteberenei lehentasuna eman nahi die,emakumeei eta haurrei bereziki, askotan haiek baitira muturreko meteorologia-fenomenoen etaingurumen-hondamendien pisua pairatzen dutenak, nahiz eta klima-aldaketaren erantzule zuzenak ez badira ere.\nKlima-aldaketaren eraginak hainbat erronkaproposatzen ditu: bizitzeko eskubide,bizirautea eta haurren garapenaridagozkionak. Horien artean hazten ari denadesnutrizioa da, nekazaritzaren errendimendu-mailaren aldaketak eta ur-horniketaren murrizketa eragindakoa.\nIzan ere, Afrikako Adarrak uda honetatik pairatzen duen elikadura-larrialdiaren kausa,lehorte eta euriteen urteko sasoiak espazioan eta intentsitatez haztea da. Afrikako Adarrean bost urtetik beherako 320.000 haurrek desnutrizio larria pairatzen dute.\nEgoera horren ondorioz, haurrekinfekzio-gaixotasunak harrapatzeko arrisku handiagoa dute (kolera,dengea edo malaria, esaterako). Haurren immunologia-sistema guztiz garaturik ez egoteak, gaixotasunak harrapatzeko arrisku handiagoa sortzen du eta horien ondorioz sortzen diren arazoei aurre egiteko arazoak izan ditzakete.\nKlima-aldaketaren beste zeharkako faktoreak dira haurrenhezkuntza etetea eta familiengandik banandu edo familiak lekualdatzea. Mongolia-n, esaterako, haurren herenak hiruzpalau ordu behar ditu egunean ur bila joateko eta, beraz, asko ez dira ikastetxera joaten.\nKlima-aldaketaren ondorioek orain arte lortutako Milurteko Garapenerako Helburuak (MGH) zapuzt ditzakete. Formula magikorik ez badago ere,hondamendien aurrean arriskua murriztea kalteberak diren biztanleen defentsarako berebiziko ildoa da, arriskuaren eraginpean dauden eremuetan bereziki.\nBestalde, haurrak hezkuntza eta informazioa jaso eta inplikatuta daudenean, prestatuago daudeberen buruak babesteko eta, gainera, informazio hori beren komunitateko beste kideekin parteka dezakete.


Etiketak: helduak bakarrizketa 800 1200\nTALDEAREN IZENA: ALAZNE ETXEBERRIA\nEMANALDIAREN IZENBURUA: BIKOTE BILA ZENBAT KOMERI!\nEmakume euskaldun bat bikote bila.....Senargaia, maitalea, laguna, edo txateatzen duen norbait!!. Izan ere, aitortu behar da, ligatzea zaila dela eta Euskadin are gehiago. Mota guztietako teknologiak eta estrategiak erabiltzen ditut mutil-lagunaren bila joateko. Baina oraindik-orain ez dut formula sekreturik aurkitu bikote egonkorra aurkitzeko. Ahalmenak galtzen ari naiz. Momentu bat... ez ditut inoiz izan!"\nPREZIOA: 950 € (Bez ez dago barne)


OARSOALDEKO GIZARTE-BAZTERKETA ARRISKUAN DAUDEN PERTSONAK LAN MUNDURATZEKO BERPIZTU LAGUNTZAK, OTSAILAREN 4RA ARTE\nIrabazi-asmorik gabeko erakunde publiko edo pribatuei zuzendutako diru-laguntzak\nBerpiztu programako Laneratze Poloaren barruan, Oarsoaldea Eskualdeko Garapen Agentziak zenbait jarduera-ildo planteatzen ditu, eta horien artean dago inklusioko eskualde-sareko proiektuei dagokiena. Eskualdeko sare honen helburua bazterketa-arriskuan dauden pertsonen inklusioa sustatzea da, eskaintzen zaizkien programen, zerbitzuen eta baliabideen eraginkortasuna hobetuz, eremu horretan jarduten duten eragile publiko eta pribatuen arteko lan koordinatuaren bidez.\nDeialdi honek gizarteratzen eta lan-merkatuan sartzen lanean aritzen diren erakundeen saretik egoera kalteberan dauden pertsonentzat kalitatezko enplegu inklusiboa bultzatu nahi du.\nLaguntza hau jaso dezakete Oarsoaldea eskualdearen eremuan bazterketa-egoera edo -arriskuan dauden pertsonak gizartean eta lan-merkatuan sartzeko proiektuak 2023ko maiatzaren 31 baino lehen burutzen dituzten irabazi-asmorik gabeko erakunde publiko edo pribatuek. Dirulaguntza hauek Eusko Jaurlaritzako Lan eta Enplegu Sailetik datoz, LJE (Lehentasunezko Jarduera-Eremuak) izeneko Programaren barruan.\nDiruz lagundu daitezkeen jarduerak honako hauek izango dira: gizarteratzeko ibilbide integratuak, enplegu- eta prestakuntza-programak, eskualdeko enpleguaren aktibazioa bultzatzen duten proiektuak edo bazterkeria-arriskuan dagoen kolektiboa laneratzea helburu duten jarduera berritzaileak. Pertsonen parte hartzea proiektuetan doakoa izango da.\nLaguntzak diruz lagun daitezkeen kostuen % 100ekoak izan daitezke. Erakunde bakoitzeko jaso beharreko laguntzaren gehieneko muga 100.000 eurokoa izango da. Diruz lagundu daitezkeen kostutzat hartuko dira erakunde eskatzaileak aurkezten duen jardueraren aurrekontu banakatu eta xehatuan jasota dauden eta jardueraren garapenari zalantzarik gabe lotuta dauden kostuak.\nErakunde bakoitzak gehienez 3 proiektu aurkeztu ahal izango ditu.\nEskaerak telematikoki aurkeztu ahal izango dira, Oarsoaldeko webgunea erabiliz. (https://laguntzak.oarsoaldea.eus/grants/detail/25).\nEmandako diru-laguntza honela ordainduko da: % 50a proiektuaren hasiera jakinarazi ondoren, eta gainontzeko % 50a gizarteratzeko eta laneratzeko proiektu bakoitza amaitzean eta diruz lagundutako jarduera justifikatu ondoren. Kasu guztietan, erakunde onuradunak diruz lagundutako jarduera egin izana justifikatu beharko du, bai eta jarduera horrek sortutako kostuak ere, 2023ko maiatzaren 31 baino lehen.


“Airearen kalitateak zure arnasketan eragiten du. Zure komunikazioaren kalitateak zure bizitzan”.\nManu MaraÃ±on, aste honetako pertsonaiaDani Blanco\n20 urte eman dituzu EHNE sindikatuan lanean. Erraz esaten da.\nZuzenbidean lizentziatua banaiz ere, nire benetako unibertsitatea EHNE izan da. 25 urterekin hasi nintzen, herrialde mailako sindikatuak zirenak Euskal Herri mailako batean gorpuzteko ahaleginean. Horrek eman zidan Gipuzkoa, Araba, Nafarroa eta Iparraldea ezagutzeko aukera, eta egun dudan Euskal Herriaren ezagutza zabala EHNEri zor diot. Oso momentu berezi eta korapilatsuak bizitzea egokitu zitzaidan. Espainia Europar Batasunean sartzea erronka izugarria izan zen guretzat. Bistakoa zen aldaketa ekonomiko eta politikoa zetorrela, baina orduan Europa existitzen bazen, nekazal politika bat zegoelako zen. Orain politika komunak beste arlo batzuetara zabaldu dira, baina ez da ahaztu behar nekazaritzatik eraiki dela Europa. Guretzat oso prozesu konplikatua zen, aberatsa bezain gogorra, konturatzen ginelako oso baldintza kaskarretan sartu ginela Europan, nekazariak Espainia sistema demokratiko horretan kokatu eta onartzeko trukeko txanponak baizik ez zirela. Horiek horrela, izugarri ikasi dut baserritarrengandik. Motibazio handiko jende fin, langile, jator eta umilarekin egin dut topo, eta oso harro nago Euskal Herri mailako mugimendua bertebratu genuelako. Orain dela hamar urte utzi nuen, eta handik hona, EHNEren baitan krisi batzuk egon eta ikusgarritasuna falta bazaio ere, etorkizunean euskal nekazal sindikalgintza oso aberatsa izango delakoan nago.\nIkusgarritasuna lortzea: hori da elkarte, sindikatu, mugimendu eta komunikazio aholkulari askoren obsesioa.\nBi arazo daude. Bat izan daiteke komunikatu ahal izateko gauzak egin egin behar direla, eta geldirik dagoenak, proiekturik aurkezten ez duenak, edo ezer interesgarririk sortzen ez duenak, komunikabideetara jo arren ez duela arrakasta handirik izango. Hor bakoitzak pentsatu behar du zer egiten duen ondo eta zer txarto. Alferrik da besteei erruak egoztea ez badugu gure erantzukizuna hartzen. Beste arazoa, gizarte zibileko mugimendu sozial askori gertatzen zaiena da: oso lehengai ona daukate, baina ez dute produktua ondo saltzen. Funtsezkoa da lanari ekitea, proiektuak garatzea, mezu argia izatea, baina baserritar bati, fruta eta barazki onak izateak ez dio baserritik bizi ahal izatea bermatzen. Bizi nahi badu saldu egin behar du. Nire irudipena da herri mugimenduek oso lan ona egiten dutela, baina saltzerako orduan, gutxitan borobiltzen dutela jokaldia. Bitartean, enpresa munduko jendea, politika mundukoa, nolabait esateko botere esferetan dabilena, egundoko ahalegina egiten ari da trebakuntza soziala jasotzeko. Jabetu dira mundua aldatu dela. Badakite orain arteko bertikalitatea bukatzear dagoela eta geroz eta horizontalagoak izan beharko dutela harreman sozial eta ekonomiko askoz konplikatuagoen aurrean. Pena da mugimendu sozialak ez konturatzea.\nMugimendu, talde eta elkarteak ez ezik, pertsonok ere komunikazioaren alanbrean bizi gara.\nKomunikatzeko beharra ez da arazo bat, aukera bat baizik. Komunikatzea gure esku dagoen aukera da. Askotan jendeak pentsatzen du komunikatzeko jaio egin behar dela, berezko dohain baten jabe izan. Ez da hala. Jakina da denok ez dauzkagula baliabide berdinak eta ahalegin bera eginda batzuek lehen mailan jokatuko dutela eta besteek hirugarrenean, baina komunikatzea ez da magia, gimnasia baizik. Horrek ondo komunikatzea denon eskura dagoela esan nahi du, beste gauza asko bezala trebakuntza eskatzen duela, eta trebakuntza horri esker autonomia handiagoa, ziurtasuna, malgutasuna eta izugarrizko autokonfiantza irabaziko ditugula. Horrek balioko digu jendearekin harremana izateko, jende aurrean hitz egiteko, negoziatzeko, talde bat zuzentzeko, iniziatiba bat lideratzeko... Hori guztia da komunikazioa, eta hori guztia ikasi, landu eta entrenatu daiteke. Gainera, kontua ez da denok lehen mailan jokatzea, bakoitzak jokatu behar duen mailan gustura jokatu ahal izatea baizik.\nAhozko komunikazioa hain premiazkoa izanik, zergatik ez da gehiago lantzen ikastetxeetan?\nIrakaskuntza anglosaxoiarekin konparatuta gure hezkuntza arautuan oso gutxi lantzen den trebakuntza da. Hegoaldean nola ikasi dugu? Irakurriz eta irakasleari entzunda, ez hitz eginez, eta gauzak zer diren, ikasteko era eraginkorrena hitz eginez ikastea da. Ikaslea dakiena azaltzen jartzen baduzu ikasketa prozesua borobilduta geratzen da. Hori gutxi ez, eta txikitatik hitz egiten trebatuz gero, akabo jendaurreko beldur eszeniko kritiko hori! Baina ez, hemen isilik egotea hobea dela uste dugu, aho itxian ez dela eulirik sartzen, eta jakina, kasualitatez hitz egitea egokitzen zaigunean blokeatzen gaituzten kirio eta sentsazio eskasei egin behar diegu aurre. Harrigarria da, orain 100 urteko ebakuntza-gela bat gaur egungo batekin konparatuta ez daukate zerikusirik, eta ez dago arazorik Amerikako Estatu Batuetako ikerketen emaitzak hemengo jakintzan txertatzeko. Orain 100 urteko sukaldeak eta gaur egungoak ere erabat desberdinak dira, baina aldaketak aldaketa, nik ikasi nuen ikasgelak eta gaur egungoek antz handia daukate. Horregatik diot, ahozkotasuna txertatu eta ahoz ikastea dela irakaskuntzaren erronka handiena.\nNola egiten zaio aurre jende aurrean hitz egin beharrak dakarren beldur eszeniko horri?\nSakoneko arazo horri detaile txikiekin egiten zaio aurre. Oso garrantzitsua da hitz egin baino ordu bi lehenago ur asko edatea, eztarria ondo hidratatzea, horrek oreka ematen duelako hitzaldi garaiko eztarri lehorraren aurkako ur trago sistematikoen aurrean. Bestalde, toki ezezagun batean hitz egin behar baduzu, joan zaitez ordubete lehenago. Partida etxean jokatu nahi baduzu tokiarekin familiarizatu behar duzu, zure burua eta publikoa kokatu, eta espazioaren jabe izan. Azkenik, oso garrantzitsua da ahozko muskulua ondo berotzea lehen unetik argi eta garbi berba egiten hasteko. Trikimailuak trikimailu, sinesmen arazoa da. Jendeak badaki hitz egiten, formalidaderik gabeko espazio pribatuetan egoki moldatzen da, baina jendaurrean aritu behar duela esatean ez dakiela adieraziko dizu. Sekulako dibortzioa dago bakoitzaren sentsazioen eta errealitatearen artean. Praktika bat grabatu eta jendeak bere burua ikusten duenean, harrituta geratzen da, gehien-gehienek uste baino hobeto egiten dute. Nire lana jendearen konfiantza, autoestimua eta sinesmena piztea da, ez jaungoikoak direla pentsa dezaten, euren maila eman dezaten baizik. Horixe da hobetzeko tresnak bereganatzeko lehen pausoa. Gertatzen dena da, herri honetan, ez daukagula ohiturarik jendeari ongi egiten dituen gauzak onartu eta aitortzeko, eta hitzaldi bat bukatu orduko hasten garela akatsei buruz eztabaidatzen.\nAitorpen bat: hitzaldi batera lagungarri bisualik gabe agertzen denari arraro begiratzen zaio. Ez al da PowerPoint-a erabiltzea PowerPointa ondo erabiltzea baino garrantzitsuagoa bihurtu?\nEgia da hitzaldi zorrotz batean egoki txertatutako lagungarri bisual on batek balio erantsia eman diezaiokeela aurkezleari. Baliteke jendea informazio gehiagorekin geratzea edo arlo emozionalari atea irekitzea. Gertatzen dena da ez dagoela PowerPointa erabiltzen ez duen profesionalik, eta gehien-gehienetan, txarto erabilita daude. Askotan testua jartzeko erabiltzen dira, eta ez dago aldi berean testua irakurriko eta aurkezlea entzungo duenik. Noiz ulertuko dugu hitzaldi guztiek ez dutela lagungarri bisualik behar eta PowerPoint eskas batek ponentzia on bat izorratu dezakeela? Pozoia dosian dago. Ni tematuta nago testuz beteriko PowerPointak ezinbestekotzat dauzkaten profesionalei eurena diapositibamendua eta tortura audiobisuala dela ulertarazten. Hitzaldiari lagungarria zaiona baizik ez da jarri behar, oso irudi eta testu gutxirekin. Pentsa, aditu estatubatuar batek dio ez direla sekula sei hitz baino gehiago jarri behar transparentzia batean.\nTransparentziaz ari garela, zer iruditzen zaizu politikarien komunikazio maila?\nAhalegina egiten ari dira beraien komunikazioa eraginkorra izan dadin. Saiatzen dira errekurtso ezberdinak egoki erabiltzen: eskuak, keinuak, mugimenduak, ahotsa... Mezua igortzerakoan, inguruan dauzkaten aholkulari eta estrategei esker, nahiko ondo zaintzen dute parafernalia hori. Kontua da komunikazioa ez dela hori bakarrik, eta komunikazio ekintza ororen atzean galdera inplizituak daude. Koherenteak ote dira? Sinesgarriak? Esaten dutena eta egiten dutena bat ote datoz? Zer gertatzen da hitzen eta jarreraren artean kontraesana badago? Eta aurrekoan hartutako konpromisoak ez badituzte bete? Politikan hedabideetan ondo zaindu beharrekoak baloreak dira, bakoitzaren ezaugarriak. Komunikatzen duena pertsona bat da, eta pertsona horrek izan dezake sekulako komunikatzeko gaitasuna, izugarrizko gorputz espresioa, eszenaratze bikaina, baina zer egin dezake jadanik engainatu nauelako ez badiot sinesten? Horregatik, nago, politikariak arlo teknikoan asko saiatzen direla eta aurrerapauso itzelak eman dituztela, baina sinesgarritasunean erantzun gabeko galdera handiak dauzkatela. Ez da kasualitatea gizarteak errezeloz hartzea.\nKasualitatea da mitinetan trebe eta eztabaidetan kamuts ibiltzea?\nPolitikariak egunero agertzen dira komunikabideen aurrean, eta erraztasun gehiago edo gutxiagorekin, denak saiatzen dira titularrak eta zeresana ematen. Dena den, nahiko produktu lataratuak izaten dira, ondo lotuak, plastikozkoak ia. Horrek freskotasuna, naturaltasuna eta sinesgarritasuna kentzen die. Dena borobiltzeko perfekzio nahiak kalte egiten dio politikariari. Gainera, eztabaidatzen, legebiltzarrean galderak erantzuten, edo tertulietan entzuten ditugunean, nabarmena da askoz maila eskasagoa dutela. Alabaina, horri konponbidea jarri beharrean, hori saihestu eta estaltzeko joera dago. Esaterako, orain urte batzuk pentsaezina zatekeen galderarik gabeko prentsaurreko bat, baina eguneroko ogia da orain. Detaile horiek askoz gehiago zaindu eta landu behar lirateke, eboluzioa politikaren sinesgarritasunaren kaltetan eman baita.\nEta zer diostazu eguna joan eguna etorri geroz eta motzagoa dirudien kirolarien komunikatzeko gaitasunaz?\nGizartearen erreferenteak izanik, izugarria da hizkuntzentzat, eta zer esanik ez hizkuntza txikientzat, kirolariek duten rola. Hor dago Guardiolak munduan zeharreko prentsa-aretoetan katalanez hitz eginez katalanari eman dion katxea. Horrek sekulako eragina dauka gizartean zein hezkuntzan. Hemen alderantziz da, euskarak oso presentzia murritza du kirolarien ahotan, eta euren mezuak sinpleak ez, sinplistak dira! “Irabaziz gero gorantz begira hasiko gara”, “3 puntuak lortzea da garrantzitsuena”, “gure helburua partidaz partida joatea da”... Ordu erdiko kirol albistegia entzun eta deprimitu egiten naiz! Horri gehitzen badiozu gehienen euskalkia “eta bueno” dela... Uste dut kirolariek oso tratu eta irudi txarra ematen diotela euskarari, eta hizkuntz normalizazioaren ikuspegitik oso serio heldu behar geniokeela gaiari euskararen presentzia handiagoa bermatuz. Lotsagarria da, penagarria. Gehienak hor esan beharrekoak esateko gai dira, baina ez dute lantzen, ez dira saiatzen, eta azkenean...\nLehentasun kontua ez ote den...\nGuardiolak lortutakoa lortzeko lan asko egin du, Mourinhok berdin, eta mikro aurrean arraina uretan bezala mugitzen direnak lana beltz egin dutenak dira. Nik ez dut ulertzen egunero jendaurrean agertu behar duena desastre hutsa izatea berba egin behar duen bakoitzean. Ez dut ulertzen nolaz ez dioten behar besteko garrantzirik ematen, nolaz ez duten lehentasunetan sartzen. Beraien irudi eta produktua hobea izateko funtsezkoa da ondo komunikatzea. Baina hori ez da kirolean bakarrik gertatzen. Ez dut ulertzen zenbait jende, kolektibo edo elkarterengana trebakuntza eskainiz ahalegin berezia eginda zuzendu eta aukera ez aprobetxatzea. Baina gero, kontrapuntuan, jadanik oso formatua dagoen jendea, berez askoz behar-izan txikiagoa duena, askoz interes handiagoarekin nire hitz bakoitza zukutzen ikusten dut, eta neurri batean, gorputz txarra uzten dit dikotomia horrek. Nik herri mailako aldarriak zuzentzen dituzten jende, sindikatu, herri mugimendu eta elkarteekin egin nahi dut lan. Oso lan interesgarria egiten dute, landu gabeko diamanteak dauzkate esku artean, eta egundoko pena ematen dit diamante horiek gaizki saltzen ikusteak.\nNortasun agiria: Manu MaraÃ±on\n1957ko abenduaren 6an jaio zen Diman. Deustuko Unibertsitatean zuzenbidean lizentziatua, 1983tik 2002ra EHNE sindikatuan egin zuen lan, eta 1994an egindako irrati eta telebistako komunikatzaileen masterrari esker, 2004tik hona komunikazio coach-a da, eta prestakuntza ikastaroak ematen ditu (www.komunikarte.org).\nAzken hitza: "Aholkua"\n“Jendeak negoziatzeko, konfrontatzeko, informazioa ondo bideratzeko, egoera zailei aurre egiteko edo adimen emozionala lantzeko formakuntza berezia aholkatzeko eskatzen didanean, hori asko kostatzen dela eta milaka euro balio duten ikastaro eta kurtsoak daudela erantzuten diet. Baina era berean, portaleko komunitateko presidente izateko gomendatzen diet. Existitzen diren master guztiak baino osoagoa izango da”.\nKanal honetan artxibatua: Komunikazioa


Euskararen liburu zuria - Wikipedia, entziklopedia askea.\nEuskararen liburu zuria (Bilbo, Euskaltzaindia: 1978) euskara bere osoan, soziolinguistikoki eta historikoki, aztertzeko lehen materialak biltzearren egindako argitalpena da, Euskaltzaindiaren eraginez SIADECOk diseinatu eta koordinatua. Lankide Aurrezkiak finantzatu zuen. Dionisio Amundarain arduratu zen euskaratzeaz.\n« Dudarik gabe, obra hunen agertzeak eta agertu ondoko eraginak ondorio larriak izango ditu, bai euskal kontzientzia azkartzeko, eta bai euskararen aldeko lanak plangintza orokor baten barnean eramateko ere. »\n—Luis Villasante Euskararen liburu zuria lehendabiziko atal zuen ikerlanaz, Euskera, 1977\n« 1975an Euskaltzaindiari euskararen egoerari buruz azterketa orokor bat egiteko ardura hartzeko eskaera egin genion. Mitxelena eta gaineratikoek ongi ikusi zuten eta Caja Laboralak finantzatzea lortu zuten. Orduan (1976) hartu zen Euskal Herriari buruzko ikerketa bat egiteko erabakia. Gaiari zegokion seriotasunez heldu asmoz, lehenik Euskararen liburu zuria deituko zena egitea erabaki zen. Alegia, euskararen egoerari buruzko gogoeta sakona (historia, tratamendu juridiko-legala, kontzeptu eta planteamendu teorikoak...) egin beharra zegoela. »\n—Iñaki Larrañaga, Bat soziolinguistika aldizkaria, 2000\n« Ez dago zalantzarik: Euskaltzaindiaren ia mende beteko iraganean Euskararen liburu zuria da euskarak historian izan dituen baldintza etno-kultural, ekonomiko, sozial, legal, politiko, administratibo, literario, erlijioso eta abar argitara ekartzen egindako ahaleginik serio eta aberatsena. Geroztik, Akademiak ez du tamaina bereko beste saiorik egin, edo, behintzat, eten bat egon da hor. »\n—Joseba Intxausti, Euskera, 2007\nEuskarak artean ez zeukan historia klinikoa da, profesional ugarik, nork bere espezialitatetik, parte hartzea eskatu zuena. Lehen zatian hizkuntzaren giza ikuspegia, kultural eta politikoa lantzen dira. Bigarrenean, euskara berari heltzen zaio, bere historian barna, euskararen ahozko literaturaren aberastasun zaharra eta gutxi ezaguna, eta beranduago, literatura idatzian ezarria. Hirugarren zatian, euskarari eragiten dioten faktore sozio-ekonomikoak, bereizten duten zeinu etniko eta sozio-kulturalak, derrigorrezko ibilgailu eta galga edo frenu gertatu izan diren elementu politiko-administratiboak, euskararen babesgabetasun ofiziala agertzen duten faktore juridiko-legalak eta Euskadin Estatuto diferenteetan euskarari buruz egin izan den trataeraren azterketa konparatiboa jasotzen da. Laugarren zatian, ez ofizial diren beste hizkuntzek ukan dituzten problemak aztertzen dira. Azkenik bosgarren zatia, elebitasunari buruzko lan bat jasotzen duena\nGuztira hamasei laguneko espezialista-talde batek (Paulo Agirrebaltzategi, Manolo Pagola, Joseba Intxausti Rekondo, Luis Villasante, Juan Mari Lekuona, Koldo Larrañaga, Joxe Migel Barandiaran, Jose Maria Satrustegi, Gregorio Monreal, Margarita Rica, Jose Urrutia, Jose Manuel Castells, Jose Antonio Obieta, Jose Luis Alvarez, Maria Jose Azurmendi) idatzia izan zen bere osotasunean, Koldo Mitxelenaren "Sarrera" garrantzitsua barne zelarik. Lankide Aurrezkiak finantzatu zuen eta libururaren azala nahiz argazkiak Nestor Basterretxeak egin zituen. Jatorrizko argitalpena gazteleraz agertu zen 1977 urtean eta Dionisio Amundarain buru zuen taldeak (Xabier Amuriza, Gotzon Nazabal, Elhuyar Taldea...) euskarara itzulitako liburukia, aldiz, urtebete beranduago argitaratu zen, 1978an.\nJose Angel Irigarai artikulu bat idaztekoa zen liburuarendako, baina, Martin Ugaldek zuzendutako batzordearekin tirabirak medio, gurago izan zuen prestatutako idazlana gorde eta Munibe aldizkarian bere horretan argitaratu, hain zuzen ere, 1977 urteko 3-4. zenbakian (275-302). Maria Jose Azurmendik ere ez zuen Martin Ugalderen edizioa onetsi eta, ondorioz, Azurmendirena da bere horretan, komarik ere kendu gabe, liburuan agertu zen artikulu bakarra.\nMartin Ugalde kazetaria zen, hain zuzen ere, argitalpenaren zuzendaria. Laguntzailea, aldiz, Rikardo Badiola hizkuntzalaria. Azkenik, koordinaketa batzordea osatzen zuten Euskaltzaindiko Jose Luis Lizundiak, Lankide Aurrezkiko Xabier Albisturrek eta Mikel Lasak, eta SIADECOko Iñaki Larrañagak.\n1978ko martxoan, Bilboko Galeria del Libro liburu-dendak, 1977ko euskal libururik onenari zilarrezko Lauburu saria eman zion SIADECOri, Euskararen Liburu Zuriaren argitalpenean egindako lanarengatik.\nEuskaltzaindiak 60ko hamarkadan euskarari buruz ikerketa-lan zabal bat egiteko asmoa hartu zuen. Haren egoera eta etorkizuna aztertuko zukeen lan zabal bat, alegia. Baita lehen urratsak 1969an eman ere. Gaur ikerketa-taldea eskaini zuen bere burua, orduan, lan egiteko eta finantzabideak topatzeko. Zoritxarrez, ordea, talde honek lan osoa burutzerik ez zuen izan. Egin zituen bai ikerketa partzial batzuk, hala nola, Elgoibar, Errenteria eta Pasaiako herrietan euskara zertan zegoen aztertu. Liburuska bat ere argitara eman zuen Euskara gaur izenaz. Euskaltzaindiaren asmoa ez zen, ordea, beterik gelditu.\nUrte batzuk geroago, 1972an, lehengo asmoari beste bultzada bat eman nahian, Koldo Mitxelena SIADECO taldera agertu zen. Soziologia arloan erabili ohi diren teknikak hizkuntzaren alorrera aplikatzerik ez ote zegoen galdezka. Lan hori egitea posible zela eta finantzabide posible batzuk ere bazirela egiaztatu, eta ekin zitzaion lanari. Berehala, ordea, asmo guztiak lur jota gelditu ziren diru iturriak porrot egin baitzuen.\nIkerketaren asmoak ordea, aurrera jarraitu zuen eta 1975ko ekainaren hasieran Euskaltzaindiak onartu egin zuen SIADECO taldeak proposatutako lan proiektua, Lankide Aurrezkia diru-laguntza emaile zela.\nEuskararen liburu zuria ikerlan zabalago baten lehendabiziko zatia besterik ez zen. Bigarrenak euskararen orduko egoeraren azterketa zen, eta eginkizun hori bete zuen SIADECO taldeak 12 liburukiz osatutako Estudio socio-lingüístico del euskerarekin (1977), baina tamalez laburpena besterik ezin izan zuten argitaratu azkenean: Hizkuntz borroka Euskal Herrian (1979). Hirugarren liburua, ordea, argitaragabe geratu zen. SIADECOren azken zati horrek Bases para un futuro plan de actuación en favor de la normalización del uso del euskara zuen izena (1978) eta euskara zegoen egoeratik beste hobe batera eramateko plangintza zuen helburu.\nOskillasok, 1984ean, eta Joan Mari Torrealdaik, 1998an, "euskararen liburu beltz" bana argitaratu zuten gaztelaniaz.\nEGIN (1979): "SIADECO : Euskararen hedapenaren plangintzarako oinarriak: Egin 28-X-78", Euskera, 24 (1979, 1), 391-393.\nEUSKALTZAINDIA eta SIADECO (1977): El libro blanco del euskara, Bilbo: Euskaltzaindia, 661-673. \nINTXAUSTI, Joseba (2007): "Joanes Etxeberri egitasmoa (2007-2008)", Euskera, 52 (2007, 1), 250-251.\nIRIGARAY, José Angel (1977): "Aspectos de antropología socio-cultural en la evolución diacrónica del euskara", Munibe, 3-4 (1977), 275-302.\nODRIOZOLA, Joxe Manuel eta ESNAOLA, Imanol (2000): "IÑAKI LARRAÑAGA:«Orain Euskal Herri osoan euskaldun elebidunak %22,5a omen gara, eta orain dela hogei urte ere hala ginen. Non dago, beraz. euskaldungoaren gorakada?»", Bat, 35. [Betiko hautsitako esteka]\nTELE/EXPRE (1979): "Pasado, presente y futuro de la lengua: [Presentación del Libro blanco del euskara]", Euskera, 24 (1979, 1), 405-413.\nUGALDE, Martin (1977): "Euskararen liburu zuria: [liburuaren aurkezpena]", Euskera, 22 (1977, 2), 889-897. \nVILLASANTE, Luis (1975): "Gure egoera eta lanen kontu errendatzea: datorren urte bikoari begira: Bilbon, 1975-I-31", Euskera, 20, 466-467.\nVILLASANTE, Luis (1977): "Urtebikoaren plangintza: (egoera-lanak-asmoak-helburuak): 1977-1978", Euskera, 22 (1977, 1), 227. \nZALBIDE, Mikel (1998): "Normalización lingüística y escolaridad: un informe desde la sala de máquinas", RIEV, 43, 355-424. \nZALBIDE, Mikel (2010): "Hizkuntza-soziologiaren ibilia gurean", Bat, 77 (2010, 4), 37-39. \nEuskararen liburu zuria (1978)\n(Gaztelaniaz) El libro blanco del euskera (1977)\n(Gaztelaniaz) Jose Angel Irigarairen "Aspectos de antropología socio-cultural en la evolución diacrónica del euskara" (1977)\nAzken aldaketa 11 otsaila 2021(e)an, 11:45(e)tan\nOrriaren azken aldaketa: 11 otsaila 2021, 11:45.


Triton (mitologia) - Wikipedia, entziklopedia askea.\nSalazia eta Anfitrite\nHekate eta Tritonis (en)\nPallas (en) , Triteia (en) , Crataeis (en) eta Calliste (en)\nBenthesikyme (en) eta Rodo\nArtikulu hau greziar mitologiako jainkoari buruzkoa da; Neptuno planetaren satelitea gaitzat duena beste hau da: «Triton (satelitea)»\nTriton (antzinako grezieraz: Τρίτων Tritōn) Antzinako Greziako mitologiako pertsonaia da, itsasoaren jainkoa, Hesiodo poetaren arabera Poseidonen eta Anfitriteren semea.\nFeniziar jatorrikoa bide zen, eta jainko zuhur, eskuzabal eta beldurgarria zen aldi berean. Poseidonekin eta Anfitritekin bizi zen itsasoaren hondoko urrezko jauregi batean, Tripolitaniatik hurbil. Itsas barraskilo bat zuen, eta jotzen zuenean munduko bazter guztietatik entzuten zen haren hotsa. Giza gorputzez eta arrain isatsaz irudikatzen da.\nArtikulu hau mitologiari buruzko zirriborroa da. Wikipedia lagun dezakezu edukia osatuz.\nItsaso eta ibaien jainkoak\nGreziar mitologiako izakiak\nTestuan antzinako greziera duten artikuluak\nOrriaren azken aldaketa: 17 abendua 2020, 22:13.


Herritarren parte-hartzea zehaztuko duen ordenantzaren zirriborroa gertatzen - Aretxabaleta - Goiena.eus\nHerritarren parte-hartzea zehaztuko duen ordenantzaren zirriborroa gertatzen\nMirari Altube 2017-01-19 12:51\nParte-hartze ordenantza zehazteko prozesua orain dela hilabete batzuk jarri zuen abian Udalak. Udal ordezkariek eta langileek, herriko elkarte esanguratsuenetako ordezkariek eta herritarrek jardun dute horretan Aztiker ikerguneak gidatuta, eta atzo egindako saio irekiarekin azken fasean sartu da.\nHainbat taldetan banatuta egin dute lan orain arte eta ekarpen asko jaso dituzte baita aztertu ere parte-hartze ordenantza zein kasutan erabili.\nAdostasunak eta eztabaidak\nZortzi ataletan banatu dituzte gaiak lanerako orduan, besteak beste, Arreta Zerbitzuak, Udal egitura eta Elkarteen Erregistroa ataletan, eta adostasun handiena izan dute herritarrak informatzeari dagozkien kontuek. Desadostasun handienak, parte-hartze prozesuen antolaketak eragin du, besteak beste. Eta Udalaren aurrekontuak ere eragin du eztabaida.\nZirriborroa udalaren webgunean\nAtzo Udal ordezkariek, elkarteetako hainbat ordezkarik eta herritarren batek edo bestek egindako saio irekian adostasuna lortzea izan zen helburua. Orain, adostutakoarekin zirriborro bat egingo dute, ordenantzaren egitura izango dena, eta hori Udalaren webgunean zintzilikatuko dute bi astez, herritarrek irakur dezaten eta ekarpen gehiago egin.\nOndoren behin betiko erabakia hartuko du prozesurako sortutako talde eragileak eta aretxabaletarrek parte-hartze ordenantza zehaztuta izango dute.


Futbol Fitnesserako trebakuntza-zonak | Aerobic Fitness Zientzia | Futbol Aerobic Fitness\nBeheko informazioa ematen duzu fitness eta girotua prestakuntza helburu zehatzak dituzten saioak diseinatzeko jarraibideak lagundu beharko. Debido futbol aldizkako ariketa profila, jokalari gaitasunak gain maximoa bouts (hau esprint) egiteko oinarri aerobic sendoa behar da eta hainbat prestakuntza tokiak jasan behar dute. Beraz, energia jokalari baten sistemak kontuan Profil honekin entrenatu behar da. Workrate nahi duzun prestakuntza zona betetzen dituen bada zehazteko modu erraza Heart Rate (HR) erabiliz da. Kalkulatu Prestakuntza Zone Via atseden Heart Rate\nGoiko (irudia 1.) Diagraman jokalari bat prestatua eta untrained (20yrs) prestakuntza tokiak erakusten du. Tokiak dira entrenatua Player bakarrik adierazten da. Un prestatuak Player The zonalde horietan lehenago hit litzateke. Goiko taula hau hiru oinarriak prestakuntza tokiak erakusten du. Hala ere, ezin dugu xehetasun gehiago sartu (beherago azaltzen eta Fig 2 bistaratuko gisa.) Eta azpi-zatitzea zonalde horietan. Tokiak dira ezarri, oro har, hiru balio ditu ehunekoak oinarritzen da:


Martutene :: Libelista\nMartutene. Dadoa zenbait aldiz jaurti ondoren, bosta atera da: Julia, Martin, Pilar eta Abaitua dira lau kantoietako puntuak; erdikoa, Lynn. Julia itzultzailea da, Martin, idazlea; Pilar eta Abaitua medikuak. Berriro osatzeko (edo desegiteko) prozesuan dauden bi bikote. Horretan, neska amerikar bat agertzen da haien bizitzan; soziologoa da, Max Frischen eleberri bateko protagonistaren izena du. Lynnek ez du nahi, baina aspalditik lokartuak zeuden harreman haien zimenduak astinduko dituzten erreakzioak abiaraziko ditu haiengan: alaitasuna, desira eta bizi berri bati ekiteko poza eta ilusioa. Lynnen presentziak ematen dio Juliari falta zitzaion ausardia; idazleari, azken maite-jolasekin amets egiteko aukera; Abaituari kulpa astun batetik askatzeko modua, eta askapen zoriontsu horri esker zentzu duinagoa eta beteagoa emango dio bizitzari. Pilarri, bere aurkariari, bere zoria erabakitzeko eginkizuna utziko dio. Lynnen Fly away (zoaz hegan) melodiko eta askatzaileak, beste hainbat doinu gozo, zakar, triste edota mingarrirekin batera (abertzaleen istorioak, gerrakoak, indarkeria eta heriotza-kontuak) eleberri guztia igarotzen du, hasieratik codaraino. Amaieraren aurretik, ordea, geralditxo bat egiten da, azkeneko aldiz, guduaren osteko paisaia aztertzeko. Protagonista batzuk hegan abiatuko dira, beste batzuk lurrean geratuko dira, erremediorik gabe. Lynn, noizbait aingeru askatzaile, gaur heroi lurreratu, oroimenaren aingeruaren besoetan datza orain, eleberri bikain, zuhur eta zirraragarri honetako protagonista (eta irakurle) ororen gainean hegaldatuz. Ramon Saizarbitoriak bere eleberri onena idatzi du (intimoena?), eta ez da kasualitatea izan, erreferentzia gisa, Frischen eleberri bat hartu izana, izenburuan leku-izen bat daramana hura ere, Montauk, non, asteburu bat eta azken maitasun-istorio bat kontatzeko aitzakiarekin, bere bizitzaren errepasoa egiten baitu egileak. Saizarbitoriak ere atzera begiratzen du, bere paisaiak dakartza gogora, dagoeneko existitzen ez den Donostia, aro baten amaiera, zorionekoa, indarkeriaren azkenarekin batera etorri delako, baina gauza gehiegi utzi dituena atzean...


Galizian hemeretzi sute deklaratu dira | Consumer\nGalizian hemeretzi sute deklaratu dira\nGaliziako lau probintzietan tenperatura altuak daude\nAtzo arratsaldean, bost helikopterok eta bi hidrohegazkinek lan egiten zuten Coruñako Rois udalerrian desatatutako baso-sutea ito nahian. Santiago de Compostelatik gertu dago, atzo Galizian hasi ziren hemeretzi suteetatik garrantzitsuena.\nEguerdia eta arratsaldeko lehen ordua bitartean, Galiziako lau probintzietan hasi ziren, tenperatura altuetan. Guztira, hemeretzi baso-sute izan ziren. Horietako bi goizaldean zeuden aktibo eta gainerakoak kontrolatuta.\nAtzo arratsaldeko 16:00etan Coruñako Rois udalerrian deklaratu ziren zazpi suteetatik bik aktibo jarraitzen zuten goizaldean, horietako bat bereziki “birulentua” Maceosko mendian, eukaliptoz betea, eta beste bat Quintansen, duela egun batzuk erre zen eremuan.\nSuak fronte bat baino gehiago izateak Santiago-Noia lotzen duen errepidean ibilgailuen zirkulazioa ohi baino motelagoa izatera behartu zuen, trenbidearen ertzetan sua eta kea zegoelako.\nEgunean zehar, beste sute batzuk ere izan ziren kontrolpean; besteak beste, Coruñako Ames, Santiago, Tordoia, Val do Dubra eta Santa Comba udalerrietako mendiak, Quirogako luzak -hamalau helikoptero eta hamar hegazkin egin zituztenak-, Outeiro de Vilanocaraviar, Palas de Rei eta Meorira;


Game Familia jatetxea Online. Play for free\nGame Familia jatetxea\nPlay jokoa Familia jatetxea Online:\nGame Description Familia jatetxea\nFamilia jatetxe bat heredatu duzu eta gauzak jarri ez duzu. Be sukaldean gidatuta burutzeko bezeroen aginduak. Jokoa oso interesgarria da, ez baitu murrizteko bezeroen emaria, eta, beraz, jokoa zailtzen. Jokoa Familia jatetxea kontrolatzeko sagua erabiliz. . Play jokoa Familia jatetxea konektatuta.\nTekniko jokoa Familia jatetxea ezaugarri\nGame Familia jatetxea gehitu: 17.02.2014\nJokoaren tamaina: 4.9 MB\nJokoa jokatzen: 70482 aldiz\nGame Rating: 4.21 errondan 5 (1246 kalkuluen arabera,)\nBezalako jokoa Familia jatetxea Jokoak\nHomer of Riot\nOhiko mendebaldeko jatetxea\nOrdenatzeko nire fitxak Goofy Jatetxea\nDeskarga jokoa Familia jatetxea\nEmbed Joko Familia jatetxea zure web orrian:\nJokoaren txertatu Familia jatetxea zure webgunean, kopiatu kodea eta itsatsi zure webgunean html kodean. Gainera, nahi duzu jokoa bada Familia jatetxea , eta kopia Posta elektronikoz edo zure lagun guztiekin lotura bidaltzeko, jokoa partekatu munduarekin!\nJokoa Familia jatetxea -rekin, baita ere, jokoa jokatu zen:


Zer helduko da gaur zinemetara? Hona estreinaldiak!\nZer helduko da gaur zinemetara?\nzinema estreinaldiak >\nEstreinaldiak: Martxoak 24\nHannes Holm suediarraren lan berrienak komedia onenaren saria eskuratu zuen Europako Zinemaren Sarietan, eta ingelesaz besteko hizkuntzetan errodatutako film onenaren Oscarra jasotzeko hautagaia izan da. 59 urteko Ove da filmeko protagonista, bizitzen jarraitzeko arrazoirik aurkitzen ez duen agure marmartia. Bere buruaz beste egiten ahaleginduko da, baina soka hautsi egingo zaio, eta egunerokoarekin jarraitu beste erremediorik ez du izango. Egun batean, baina, familia gazte bat etorriko da auzora, eta Overen ikuspegia aldatzen hasiko da, iraganeko oroitzapenak berpiztuz.\nTxiletik, ostera, iragan Donostia Zinemaldian Sebastiane Latino saria jaso zuen Rara helduko zaigu, Pepa San Martínek gidatutako drama. Gertaera errealetan oinarritutako filma da, Txilen jazotako homofobia kasu ezagun bat ardatz duena. Baina istorioa hamahiru urteko Sararen begietatik kontatuko digu. Izan ere, Sararen gurasoak banandu egin dira, eta amak maitasun harreman bat hasiko du beste emakume batekin. Sararentzat ez da arraroa izango, baina aita ez da gustura sentituko, eta alaben kustodia eskatuko du epaitegietan, lesbiana bikote batekin bizitzea haurrentzat kaltegarria dela argudiatuta.\nAlex de la Iglesia zinegile bilbotarraren berriena da El bar, Berlinalen lehenik, eta Malagako Zinemaldian berriki, estreinatu duten filma. Madril erdiguneko taberna batean kokatuta dago, eta goizeko bederatzietan, kafe bat hartzera joango diren hainbat pertsona izango dira filmeko protagonistak. Haietako batek presa izango du, eta tabernatik irtetean, buruan tirokatuko dute. Une horretatik aurrera, barruan geratuko diren bezeroek eta tabernariek, sekulakoak biziko dituzte bertatik irteteko.\nUne histoire de fou (Una historia de locos)\n80ko hamarkadako Parisen girotutako drama. Robert Guédiguian zinegile frantziarrak gidatu ditu Ariane Ascaride, Syrus Shahidi, Grégoire Leprince-Ringuet eta Simon Abkarian aktoreak, terrorismoa eta kulpa sentimendua ardatz dituen filma osatzeko. Jatorri armeniarra duen Aram gazte marseillarrak Turkiak Parisen duen enbaxadorearen kotxea lehertaraziko du. Bertatik igarotzen ari zen txirrindularia zauritu egingo da, eta Aramen amak ospiralera joatea erabakiko du, errudun sentituko delako. 2015eko Seminci jaialdiko Sail Ofizialean aurkeztu zuten filma.\nJake Gyllenhaal eta Rachel McAdams Hollywoodeko izarrek emaztearen mesedetan borrokan jarraitzea erabakiko duen boxeolariaren istorioa kontatuko digute, Antoine Fuqua zinegile ezagunaren aginduetara. Filma 2015ean estreinatu zuten AEBetan, eta gurera gaur helduko da.\nEl bar, Estreinaldiak, Southpaw, zinema\nGrebaren jarraipena, zenbakiak dantzan


Keinu Bat Errefuxiatuei egitasmoa egingo dute hilaren 26 eta 27an, plazan - Elkar-ekin - Uztarria (Azpeitia)\nKeinu Bat Errefuxiatuei egitasmoa egingo dute hilaren 26 eta 27an, plazan\nElkar-ekin | Gizartea | Artikulua\nHerriko ikastetxeek eta Elkar-ekinek antolatu dute egitasmoa, elkarlanean. Harresi bat irudikatuko dute plazan, eta hainbat ekintza egingo dituzte arratsaldean zehar. Hilaren 26an mural margoketa eta ikastetxeen ekimena izango dira Zapatuan, hilak 27, berriz, Zapalkuntzaren harresiak elkartasunez apurtu emanaldia eta ekimen herritarra egingo dituzte, 19:00etan hasita.\nAustrian, Bulgarian, Mazedonian, Grezian, Saharan, Palestinan, Ceutan, Estatu Batuetan, Korean, Indian, Pakistanen... Asko dira egun munduan dauden harresiak goseteei, gerrei, miseriari eta mota askotako jazarpenei ihesi doazen milioika laguni bidea itxi, eta askatasunean eta bakean bizitzeko duten eskubidea urratzeko eginak.\nHarresi eta errefuxiatu kopurua ikaragarri igo da azken urteotan: 11 harresi zeuden 1989. urtean, 70 baino gehiago daude gaur egun. Errefuxiatu kopuruari dagokionez, gaur egun 65 milioi errefuxiatu baino gehiago daude mundu zabalean eta egunetik egunera igotzen ari da kopurua. 5.000 lagun inguruk uzten dute beraien herrialdea egunero.\nErrefuxiatuen inguruko informazioa zenbakitan eta iruditan jasotzera eta ematera ohituak gaude, baina nekez neurtu daiteke zenbakiekin egunero hainbeste pertsonak jasaten ari diren sufrimendua.\nLotsaz bizi dugu gertatzen ari dena, eta gure desadostasuna erakutsi eta presazko irtenbide duinak aldarrikatu nahi ditugu errefuxiatu hauentzat guztientzat.\nAldi berean, egoera honen oinarrietara jotzea beharrezkoa ikusten dugu. Pobrezia eta gerrekin amaitu behar dugu, pertsonek zein herriek libre eta bakean bizitzeko. Nola da posible gaur egun milaka lagun gosez hiltzea? Zertarako hainbeste arma? Zergatik hainbeste gerra? Zer dago guzti honen atzean?\nGutxi batzuen interesen ondorioz hainbeste gerrate, heriotza, gosete eta beharturiko migrazio egotea ezin dugu onartu. Horregatik, herriko ikastetxeak eta Elkar-ekinek bat egin dugu injustizia honen aurrean aletxo bat jarri asmoz. Horrela, herritar guztiei dei egiten dizuegu maiatzaren 26an eta 27an Azpeitiko plazan izango diren ekimenetan parte hartzera.\nOngi etorri errefuxiatuak Azpeitira!


Nola iritsi bertsora\n“Nola iritsi bertsora emakume gorputzetik?”, galdetu zidan Itziar Okarizek duela bost urte inguru auto gidari desorientatuaren aurpegiarekin. Kosta egin zitzaidan erreakzionatzea. Galderak, Suedian bizi nintzenean amonak egin zidan beste bat oroitarazi zidan: “Aizan, hor ere igandea al da?”. Distantziaren neurria sentitzera eraman ninduten. Joan egin behar da Stockholmeraino; iritsi egin behar da, gero, bertsoraino.\nGorputz ez-autorizatuak iritsi egin behar du testuraino, eta testuak askatu egin behar du gorputza, kreazio autonomo gisa funtzionatuko badu. Horri buruz ari zen Virginia Woolf Gela bat norberarena enblematikoan Shakespeareren purutasunaz mintzo, haren idazkera askeaz, amorrurik, aldarririk, gorputzik gabeaz. Aldiz, madarikatu egiten zuen emakumea zela ahaztuta idatzi ezina, luma astindu beharra gorputz hankaperatua garraio. Distantzia hori, emakumearen eta bertsoaren artekoa zerez egina dagoen ikertzeko jakin-mina ate joka dabilkit ordutik.\nAutoritateaz pentsatzen neramatzan hilabete batzuk, gogoetatzen nola eraikitzen eta deseraikitzen den bertsoaren munduan baina bertsotik —testutik— kanpo. Entzuleek mikrofonoaren aurrean ikusten duten gorputza, entzuten duten ahotsa non dagoen neurtu nahian, non autopertzepzioz, non besteen begietara, non beste gorputzekiko erlazioan. Zenbateraino dagoen hurbil adostutako sinesgarritasunetik, taxutik, kalitatetik, graziatik, purutasunetik. Zenbateraino den Shakespeare, zenbateraino Woolf. Zein diren bertsolariak autoritatez janzteko eta eranzteko martxan dauden mekanismoak. Nola eragiten duen sexu-genero sistemak horretan. Nola gertatzen den edo ez den gertatzen autoritate transferentzia belaunaldien artean, kolegen artean, gizonen eta emakumeen artean. Zertarako autorizatua dagoen bertsolari bakoitza une, plaza, ariketa bakoitzean. Leku berean egonagatik posizio diferenteetan dauden gorputzek habitatzen baitituzte frankotiratzaile postuak, hondartzak, bertso saioak.\nEmakume bertsolarienak gorputz publikoak dira —begiratuak, epaituak, esanguratsuak— eta haien errepresentazioa etengabeko negoziazio semiotikoaren emaitza da. Askotarikoak izan arren —neurriz, estiloz, esanguraz—, emakume bertsolarien gorputzek emakume gorputz generikoarekin dialogatzen dute (haren historiarekin eta etorkizunarekin) inguruko gorputz errealekin adina. Emakume gorputzak plazaratzeak ekarri du gorpuztasuna lehen lerrora bertsolaritzan eta, gorputzari lotuta, plazera, mina, bortxa, erotika, erresistentzia... haragitzen ari dira.\nGizonek taxuturiko tradizio eta moldeetan, gizonekin batera, eta gorputz maskulinoen artean eta aldamenean sortzen dute emakume bertsolariek (sarritan, saioan gutxiengoa direla), eta ezinbestean daude haien iritzi eta balorazioekin, haien esperientziarekin, presentziarekin eta egiteko moduekin zeharkatuta. Bertsolariak ezin du, Harkaitz Canok amesten zuen idazlea nola, artista abuhardillatua izan; behartuta dago autoa, solasa, komunitatea eta errelatoa konpartitzera edo, gutxienean, negoziatzera. Egikera hori aldi berean da zailtasun eta aukera: frikzio eta entrenamendu.\n“Gizonen pertzepzio eta sentsazioen gatibu gara denok. Gizonen hitzen gatibu”.\n“Emakumeen gerrak kolore, usain, argiztapen eta espazio propioak ditu. Hitz propioak”.\n“Gizonek... desgogara uzten diete emakumeei beren munduan, beren territorioan sartzen”.\n“Gizonak beldur ziren emakumeek beste gerra bat, bestelako gerra bat kontatuko ote zuten”.\nSvetlana Aleksievitx-en Gerrak ez du emakume aurpegirik liburuaren irakurketak izan zuen eraginik emakume bertsokideen testigantzak biltzen hasteko asmoan. Urte erdia eman nuen bertsokideak elkarrizketatzen tabernetan, terrazetan, euren etxeetako sukalde eta egongeletan, gure etxean bertan. Haien hitzak antolatzen eta entzundakoari buruz gogoetatzen aritu ostean, gaur egun plazan kantatzen duten 15 emakume bertsolariren testigantzak bildu ditut hemen. 1977koa da elkarrizketaturik zaharrena, eta hogeita bost urtetik gora daramatza plazan; 1996an jaioa da gazteena, baina dozena bat urte dira jendaurrean kantatzen duela. Badira bertsolari intermitenteak, beren jarduneko uneren batean plazan bertsotan egiteari utzi eta handik urte batzuetara itzuli direnak, beste kontzientzia eta oinarri batekin; Ainhoa Agirreazaldegi eta Miren Artetxe, kasurako. Badira, bat-batean maiztasunez aritu ostean jendaurreko bertsogintzatik erretiratu eta (oraingoz) itzuli ez diren hainbat bertsolari ere: Estitxu Arozena, Alaitz Sarasola, Estitxu Eizagirre, Leire Ostolaza, Erika Lagoma, Estitxu Fernandez, Leire Bilbao, Oihane Enbeita... Haien testigantzak jasotzeak osatu egingo luke emakume bertsolariaren errealitatea, eta ertz berriak gehituko lizkioke argazkiari. Era berean, interesgarria litzateke hemen azaltzen diren gakoak gizonezko bertsolariek nola bizi dituzten ikertzea ere.\nKontrako eztarritik lan honetan bildutakoak ez du istorio bat izan nahi. Joanna Russ-ek Nola ezabatu emakumeen idazketa saiakeran adierazi bezala, “tresna analitiko baten zirriborroa” izan nahi luke, emakumeen bertsolaritza azpiratzeko mekanismoetan errepikatzen diren patroiak bistaratuko dituena. Horrekin batera, bertsolaritzaren definizio tradizionala zabaltzen eta osatzen lagundu nahi luke; orain arteko definizioetan ez baitira kabitzen bertsogintzaren, bertsolari gorputzaren eta esperientziaren hainbat aspektu, emakume inprobisatzaileek azpimarratzen dituztenak.\nHogeita bi patroi edo mugatze-mekanismo errepikari identifikatu eta izendatu ditut emakume bertsokideen kontakizunetan; ez dira patroi isolatuak, elkar ukitzen dutenak, gurutzatzen eta gainjartzen direnak baizik. Mekanismook, izan, ez dira emakume bertsolariei bakarrik eta bereziki eragiten dietenak: gutxi-asko, eta partikulartasunak partikulartasun, azpiratze sistema orotan errepikatzen dira.\n “Emakume” eta “gizon” terminoak zentzu sozialean erabiliko ditut, gu guztiok emakume eta gizon izendatuak eta irakurriak garen neurrian. Komatxoak, izartxoak eta zirrimarrak irakurlearen esku.


Miren Arrieta 'kuxkuxeroa', gaur, Lezon : Oarsoaldeko Hitza\nMiren Arrieta. Argazkia: Gosua Management.\nOarsoaldeko Euskara Batzordeak aurten ere Kuxkuxeroak egitasmoari ekin dio. Gazteen euskararen erabileran eragin nahi duen egitasmoa da, eta horretarako, eredu izan daitezkeen pertsonekin saioak antolatzen dituzte, bereziki 12-16 adin tarteko gaztetxoentzat. Gaur da proiektuaren sasoiko lehen saioa Oarsoaldean, Lezon: Miren Arrieta aktoreak (besteak beste ETB1eko Goazen!-en ibilitakoa da) gazte lezoarrekin arratsaldea konpartituko du, 19:30ean hasita, Lezo Herri Eskolako soinketa gelan. Ez da aldez aurretik izenik eman behar, eta aretoa bete arte sar daitezke partaideak.\nAzaroan Kuxkuxeroak-en barruko beste hiru saio egingo dituzte, Oarsoaldeko gainontzeko hiru herrietan. Horrela, hurrengoa azaroaren 15ean da: Nerea Izagirre Realko jokalaria Errenteria-Oreretan izango da; Izagirrek hilaren 29an errepikatuko du saioa, baina Pasaian. Hilaren 22an, berriz, Huntza taldekoak Oiartzunen izango dira, Gaztetxean, 17:00etan.\nOarsoaldeko Euskara Batzordeak adierazi du hedabideetan agertzen diren pertsonaiak eredu izan daitezkeela gazteentzat, eta euren portaerak kopiatzeko ohitura izan ohi dutela. Eta pertsonai horiekiko duten hizkuntza erreferentzia euskara bada, gazteen artean euskararen erabilera areagotzeko aukera izan daiteke pertsona ezagun horiekin biltzea, euskaraz: “Azken finean, euskarak erreferentzialtasuna behar du, bitarteko planteamendu desberdinekin”.


Irekia Eusko Jaurlaritza - Gobierno Vasco :: Gizarteratzeko Erakunde arteko Batzordearen topaketak 2017-2021 Gizarteratze Plana prestatzeari ekin dio\nGizarteratzeko Erakunde arteko Batzordearen…\n- Marcos Muro buru izan da topaketan, non besteak beste Eudeleko eta Foru Aldundien ordezkariek parte hartu duten\nEnplegu eta Gazteria sailburuorde Marcos Muro buru izan da gaur goizean Gizarteratzeko Erakunde arteko Batzordearen topaketan. Bertan zenbait euskal erakundetako ordezkariek hartu dute parte, hala nola Eusko Jaurlaritzak, Eudelek edo Foru Aldundiek. Gaurko topaketan ofizialki ekin zaio 2017-2021 Gizarteratze Plana prestatzeari; Enpleguko eta Gizarte Politiketako Saila dagoeneko horretan lanean da legealdiaren hasieratik.\nPlan berri honek, Gizarteratze Aktiboko III. Plana ordeztuko duenak, helburu izaten jarraituko du euskal herritar ahulenen pobreziaren eta gizarte-bazterketaren aurka borrokatzea. Izan ere, Planak hiru esparru izango ditu ardatz: enplegua, gizarte-zerbitzuak eta diru-sarrerak bermatzea.\nHemendik aurrera, oinarri gisa aurreko planaren diagnostiko-lanarekin, tartean diren eragile guztien iritziak bilduko dira, hots, Erakunde arteko Batzordearen ordezkarienak, Gizarteratzeko Euskal Kontseiluarenak, Sailarteko Batzordearenak eta Elkarrizketa Zibilerako Mahaiarenak.\nZume horiekin aurreikusi da Plan berriaren proposamena udazkenaren hasierarako prest egotea. Orduan Erakunde arteko Batzordearen aurrean aurkeztuko da, onar dezan eta tramitazio ofizialari ekiteko.\nBeatriz Artolazabal eta Teresa Laespada enplegu eta gizarte gaietako gestioa eta koordinazioaz hitz egin dute